Юрт тақдирига дахлдорлик туйғуси - Халқ сўзи\n19:29 09 Август 2021 Жамият\nБашарият тафаккури ва дунёқараши ривожланиб борар экан у билан ҳамоҳанг тарзда ижтимоий воқелик ҳам ўзгариб боради. Буюк мутафаккир Абу Наср Фаробий таъбири билан айтганда, инсон тафаккурининг камол топиб бориши мавжуд жамиятга ҳам ўз таъсирини кўрсатмай қолмайди.\nЯнгиланаётган тафаккур эса янгича ислоҳотларга замин яратади. Жамият эса ислоҳотлар билангина тирикдир. Ислоҳотлар айни пайтда ижтимоий воқеликнинг таркиби сифатида давр билан ҳамнафас такомиллашиб, ўзгариб, янгиланиб бораверади.\nБуни ҳозирда янги Ўзбекистонни барпо этиш йўлидаги ислоҳотлар билан ҳам қиёсласак бўлади. Мисол учун сўнги йилларда олиб борилган кенг кўламли изчил демократик ислоҳотлар натижаси ўлароқ, мамлакатимизда аҳолининг сиёсий дунёқараши, савияси, сиёсий онги ва маданияти юксалиб, сиёсий жараёнларда фаол иштироки кузатилмоқда. Бу, албатта, сайловларда ҳам ўз аксини топмоқда. Буни биз фуқароларимиз, хусусан, ёшларимизнинг муносабати мисолида ҳам кўришимиз мумкин.\nБугунги кунда президентлик сайловига тайёргарлик кўриш ва уни тан олинган халқаро андозалар асосида ўтказиш жараёни ҳам янгича сиёсий тафаккурнинг меваси, дейишимиз мумкин.\nФикримизни янада ёрқинроқ ифодалайдиган бўлсак, юртимизда давлатимиз раҳбари раҳнамолигида собитқадамлик билан амалга оширилаётган демократик ислоҳотлар мамлакат тараққиётига хизмат қиляпти. Демократия сари интилган ҳар бир давлатда фуқароларнинг сиёсий онги ва маданияти юксалиб, давлат бошқарувидаги иштироки, ўз манфаатларини ифодалашга бўлган интилиши янада кучлироқ намоён бўлади. Бу, албатта, эркин сайловларда ўз ифодасини топади. Умумеътироф этилган талаблар асосида ишлаб чиқилган сайловга оид муносабатларни тартибга солувчи қонунларимиз эркин ва адолатли сайлов жараёнларини ташкил этишда муҳим ҳуқуқий асос сифатида хизмат қилмоқда. Улар ўз навбатида, фуқароларимизнинг сайлов жараёнида эркин танловни амалга ошириши учун зарур шарт-шароитларни яратиб бермоқда.\nКўплаб демократик давлатларда бўлгани каби мамлакатимизда ҳам сайлов жараёнида фуқароларнинг эркин танловига шарт-шароит яратиш борасида бир қанча амалий ишлар қилинмоқда. Ўзбекистондаги сайлов билан боғлиқ демократик ислоҳотлар хорижлик мутахассис-экспертлар томонидан ҳам юқори баҳоланмоқда.\nУларнинг фикрича, сиёсий ҳаётни эркинлаштиришга қаратилган демократик ислоҳотлар билан янги Ўзбекистонни барпо этиш йўлида муҳим қадам ташланаётгани, жамиятдаги барқарорликни таъминлашга, аҳолининг кенг қатламлари ҳуқуқ ва манфаатларини муҳофаза қилишга хизмат қилувчи сайлов қонунчилиги асосларини янада такомиллаштираётганини қайд этмоқдалар.\nЎтган беш йиллик давр мамлакатимизда миллий давлатчилигимизнинг мустаҳкамланиши ва демократик анъаналарнинг ривожланиши босқичи бўлди. Бу давр мобайнида фуқароларнинг сиёсий жараёнларда, давлат ва жамиятни бошқаришда иштирок этишининг ҳуқуқий асослари ва механизмлари мунтазам такомиллаштириб борилди. Ўзбекистонда нафақат сайлов қонунчилиги янгиланди, балки сайловларга бўлган ёндашув фалсафаси ҳам ўзгарди.\nСайлов демократик ислоҳотлар натижаси сифатида фуқароларнинг давлат ва жамият ишларини бошқаришга фаол жалб қилишнинг энг муҳим шаклларидан биридир. Ўзбекистонда сайлов тизими ва сайлов ҳуқуқи чинакам демократик принципларга асосланган бўлиб, принциплар Ўзбекистон фуқароларининг давлат суверенитетини тўлиқ амалга оширишни таъминлайди. Фуқароларни сайловга жалб этиш, сайловни ташкил қилиш ва номзодларнинг сайловчилар билан ўзаро муносабатларини белгилайдиган тартиби демократик сайлов тизими дейилади.\nҲар қандай демократик йўлдан ривожланаётган давлат сингари, Ўзбекистон Республикаси сайлов қонунчилигида белгилаб қўйилганидек, сайлов жараёни бир-бирини тўлдирувчи ва айни вақтда кетма-кет келувчи бир қанча босқичлардан иборат. Сайлов жараёнининг босқичлари, бу — сайловларни ташкил этиш ва ўтказишнинг белгиланган даврларидир. Улар доирасида қонунларда кўзда тутилган сайлов босқичлари, шунингдек, сайловчилар ҳамда сайлов жараёнининг бошқа иштирокчиларига оид ҳуқуқларнинг амалга оширилишини таъминловчи сайлов ҳаракатлари амалга оширилади.\nАйни пайтда Фарғона давлат университети жамоаси, талаба-ёшлари ҳам Ватанимиз келажагига дахлдор бўлган бундай улкан сиёсий тадбирга турли даражадаги илмий-амалий ва тарғибот ишлари орқали ўз ҳиссасини қўшиш билан сиёсий фаоллик кўрсатмоқда, десак, айни ҳақиқат. Чунки мамлакат учун муносиб раҳбар сайлашда иштирок этиш — юрт тақдирига дахлдорлик туйғусини ҳис этиш, албатта, барчамиз учун аҳамиятли. Сайловчиларнинг сиёсий билимларини ошириш, аҳолининг, айниқса, хотин-қизлар ва ёшларнинг ҳуқуқий маданияти, электорал фаоллигини кучайтириш борасида университетнинг профессор-ўқитувчилари иштирокида жойларда сайёр семинарлар, ўқувлар ташкил этиб келинмоқда.\nБундан мақсад демократик ислоҳотлар натижаси бўлмиш сайловларни моҳиятини кенг жамоатчиликка, айниқса, ёшларга тушунтириш ва шу асосда президент сайлови кампаниясида фаол иштирок этишини таъминлашга эришишдир.\nУмуман, ҳар бир ёш ўз тақдирини юрт тақдири билан боғлар экан, эртага сайловларда сайловчи сифатида тўғри танлов қила олиши, тенглик принципига амал қилиши, жинси, ирқий ва миллий мансублиги, тили, динга муносабати, ижтимоий келиб чиқиши, эътиқоди, шахсий ва ижтимоий мавқейидан қатъий назар сайлов ҳуқуқидан фойдаланишни билиши — бу бизнинг бугунги амалий ҳаракатларимизга боғлиқ.


Ўзбекистон - НАТО: некбин ҳамкорлик\nКаримов АҚШ ҳарбийларини Қарши-Хонобод аэродромидан ҳайдаб чиқарган бўлса-да¸ Термиздаги базани НАТО кучлари ихтиëрида қолдирган эди.\nЎзбекистон ЕврАзЭСдан чиққанидан кейин,Тошкент ташқи сиёсатининг НАТО билан яқинлашув томон бурилиши мумкинлигиги тахмин этилмоқда.\nЎзбекистон Президенти Ислом Каримовнинг ўтган апрелда НАТО саммитида қатнашиб, унда Афғонистон бўйича 6+2 мулоқот гуруҳини 6+3 форматида қайта тиклаш ташаббусини илгари суриши, НАТО мулозимлари ва АҚШ ҳарбий қўмондонларининг кейинги пайтда Ўзбекистонда кунда-шунда бўлиб қолгани, қолаверса¸ Тошкентнинг Ғарб билан алоқалари сезиларли илиқлашгани, Афғонистондаги ҳарбий операцияларини давом эттиришда катта муаммоларга дуч келаётган НАТО учун бу масалада яна Ўзбекистон таянчига эга бўлиш умидларини туғдирмоқда.\nҚўшма Штатларнинг Афғонистондаги толибон ва Ал-Қоидага қарши операцияларида асосий иттифоқчиси бўлмиш Покистон билан муносабатлари кундан-кунга ёмонлашиб бормоқда.\nАмериканинг Покистон ҳудудидаги жангариларга қарши ҳужумларидан ранжиëтган Исломобод Афғонистондаги НАТО кучлари таъминоти мамлакат ҳудуди орқали амалга оширилишига тўсиқлар яратмоқда.\nХусусан, ўтган ҳафта НАТО кучлари кутиб турган қурол-аслаҳа ва бошқа ҳарбий ускуналар бир неча кун мобайнида Покистон ҳудудида қолиб кетди. Ундан аввал эса, Афғонистонга олиб кетилаётган ҳарбий машиналар Покистонда ғойиб бўлди.\nМосквалик ҳарбий таҳлилчи Павел Фельгенҳауэрнинг айтишича, бундай вазиятда НАТО учун Ўзбекистон билан алоқаларни яна тиклаш ҳар қачонгидан ҳам долзарброқ масалага айланган.\n- Қўшма Штатларнинг Афғонистондаги ҳарбий операцияларида техникавий ёрдам кўрсатиш учун жуда қулай бўлган Хонободдан ҳайдалишига сабаб бўлган Андижон воқеаларидан бери вазият анча ўзгарди. Чунки¸ бир томондан¸ Афғонистондаги вазият ёмонлашмоқда, боз устига Американинг ҳарбий амалиётлари учун таъминотни етказишда асосий кўприк вазифани бажариб келган Покистон билан муносабатлари ҳам таранглашяпти.\nҲозир у ерда вазият Америка ва Покистон қўшинлари ўртасидаги қуролли тўқнашувларгача етиб борди. Шунинг учун Ўзбекистон бу вазиятда муҳим стратегик ролни ўйнаши мумкин.\nБундан ташқари, Американинг Афғонистондаги ўз ҳарбий контингенти сонини ошириш ниятида экани Ўзбекистон аҳамиятини янада оширади, - дейди ҳарбий таҳлилчи.\nЎзбекистоннинг Афғонистондаги НАТО операциялари учун муҳим ҳамкор бўлиш эҳтимолини ташкилотга аъзо давлат расмийлари ҳам яширишаётгани йўқ. Ўтган ой Европа Иттифоқининг Тошкент мулозимларига нисбатан виза чеклови бекор қилиниши арафасида Тошкентга сафар қилган Латвия президенти Валдис Затлерс ана шундайлардан бири.\nАндижон воқеаларидан сўнг Тошкентга қадам ранжида қилган Европанинг етакчиларининг биринчиси бўлмиш президент Затлерснинг ташқи сиёсат бўйича маслаҳатчиси Андрес Пельш Озодлик билан суҳбатда:\n- Биласиз, Латвия НАТОга аъзо давлат ва Афғонистонда НАТО етакчилигидаги халқаро кучлар сафида аскарларимиз бор. Афғонистондаги ҳарбий ҳаракатларнинг амалга оширилишида эса Ўзбекистоннинг ёрдами жуда муҳим ва икки давлат президентлари бу масалани ҳам муҳокама қилишди.\nМуҳокама қилинган масалалар орасида, хусусан, НАТО кучлари транзити ва уларнинг моддий таъминотини Ўзбекистон орқали амалга ошириш масаласи қайд этиш мумкин, деган эди Латвия президенти маслаҳатчиси Озодликка берган суҳбатида жумладан.\nАндижон воқеаларидан кейин Америка ҳарбийларини Ўзбекистондан ҳайдаган президент Каримов НАТО шаънига ҳам аччиқ сўзлар айтган эди.\nЛекин ўзбекистонлик мустақил таҳлилчи Камолиддин Раббимов, бугун вужудга келган геосиёсий вазият НАТО билан Тошкентнинг бир-бирига бўлган эҳтиёжини шу даражада оширадики, ўтмишда рўй берган ўзаро келишмовчиликлар муносабатлар яқинлашувига тўсқинлик қила олмайди деган ишончда.\n- Менинг назаримда ҳозирги пайтда Марказий Осиë республикалари Грузия воқеаларидан кейин Россиядан анчагина чўчиб қолишди.\nБундан ташқари Афғонистон Ўзбекистон учун ҳам¸ НАТО учун ҳам бош оғриқ. Ўзбекистон ҳукумати АҚШ базасини чиқариб юборгани билан шу пайтгача Афғонистон борасида у ëки бу кўринишда ҳамкорликни давом эттириб келаяпти.\nЎзингиз биласизки¸ Ўзбекистон НАТОнинг эффектив бўлган лойиҳаларидан иккитасига аъзо. “Тинчлик йўлида ҳамкорлик” деган лойиҳа бор. Бу лойиҳада Туркманистондан бошқа барча тўртта республика иштирок этади.\nБундан ташқари у ерда ҳамкорлик кенгаши бор. Ҳамкорлик кенгашида ҳам Ўзбекистон иштирок этиб келаяпти. Андижон воқеаларидан кейин ҳам мана шу форматлардан Ўзбекистон чиқиб кетгани йўқ ва буни мен ижобий ҳол деб биламан.\nЛекин, деб қўшимча қилади таҳлилчи, Ўзбекистонда НАТОга тегишли янги ҳарбий базаларнинг очилишини ҳозирча кутмаслик лозим.\n- Менимча ҳозирги пайтда Ўзбекистон ҳукумати ва умуман минтақадаги геосиëсий вазият ҳарбий базаларни қайтадан очишга имконият бермаса керак. Мен АҚШ базаси ҳақида гапираяпман.\nНазаримда Термиздаги Германия ҳарбий базасининг формати кенгайтирилиши мумкин. Умуман у ернинг имконият даражаси¸ самолëтларнинг қўниши¸ транспортировка учун коридорларнинг кенгайтирилишини кутиш мумкин. Ўзбекистон ва НАТО ҳамкорлиги доирасида бошқа ҳамкорликлар доираси очилиши мумкин. Лекин айнан Хонободдаги база АҚШга қайтариб берилади¸ деган фикрга¸ ҳозирча мен қўшила олмайман¸ дейди мустақил таҳлилчи Камолиддин Раббимов.


Назарбоев топшириғи билан келган қозоқ расмийси Мирзиёев билан учрашди\nНазарбоев ва Каримов Олмаотадаги Чимбулоқ дам олиш масканида тушган сурат.\nЎзбекистон президенти вазифасини бажарувчи Шавкат Мирзиёев 22 сентябрь куни Қозоғистон бош вазирининг биринчи ўринбосари Аскар Маминни қабул қилди.\nЎзАнинг билдиришича, қозоқ делегацияси Тошкентга президент Нурсултон Назарбоевнинг махсус топшириғи билан келган.\nУчрашувда томонлар Нурсултон Назарбоевнинг 12 сентябрда Самарқандага қилган ташрифи пайтида эришилган келишимларни амалга ошириш масаласи муҳокама қилинган.\nУчрашувда муҳокама қилинган асосий масалалардан бири икки давлат ўртасидаги товар айрибошлаш ҳажмини кўпайтириш бўлди, деб хабар берди ЎзА.\nҚозоғистон президенти Нурсултон Назарбоев 12 сентябрда Самарқандга Ўзбекистон президенти Ислом Каримов хотирасига ҳурмат бажо этиш учун келган эди.\nНазарбоев Каримов қабрини зиёрат қилганидан сўнг Шавкат Мирзиёев билан учрашув ўтказган.


Рудакий кўчаси: Кеча ва бугун - zarnews.uz\nРудакий кўчаси: Кеча ва бугун\nОдатда кеча ва бугун дея таққослаш учун қўлланиладиган суратларда кечаги кун ва бугунги ҳолат тасвирланади. Бу тасвирларнинг бири ижобий характерга эга бўлиши лозим. Афсуски, Самарқанд шаҳридаги Рудакий кўчаси ҳақида бундай дея олмаймиз. Мазкур кўча тартибга келиб, асфальтлаштирилгач ҳам бир ёки икки ой ўтмай, бу ерда яна қазишма ишлари олиб борилади.\nКўчадаги ҳолат, уни таъмирлашда содир бўлган хатоликлар бир неча бор жамоатчилик норозилигига сабаб бўлгач, ҳокимлик мутасаддиларининг бу масалага жиддий эътибор қаратиб, ушбу кўчада қурилиш ишлари сифатсиз бажарилгани айтилганди. Сайтимизда бу бўйича ушбу ахборот ҳам эълон қилинган.\nМана, айни кунларда қурилиши умуман тўхтамайдиган, вилоят ҳокими Э.Турдимов ўша кўчада олиб борилаётган ишларни кўздан кечираётган пайтда айтганидек, “аҳолининг норозилигига сабаб бўлаётган”, ўша ердаги мутасаддиларнинг бири “қирқ йилдан бери бу кўча доимий равишда кавланади”, деган фикрлари ҳамон ўз кучида.\nЧунки айни кунларда ҳам мазкур кўча яна кавланган. Хабар берганимиздек, “Самарқанд шаҳрида 7 километрдан зиёд янги ичимлик суви ва оқава тармоқлари тортилмоқда”.\nУшбу қурилиш ишлари билан кўчадаги сув тортиш ишлари бир неча йилга барҳам топади, деб умид қиламиз. Ушбу вазифалар сифатли амалга оширилишидан ҳам умидимиз катта.


Ўзбекистон ва Қирғизистон чегараларни 1 декабрга қадар мувофиқлаштиришни режалаштирмоқда\n14:10 / 06.10.2017\nҚирғизистон президенти Алмазбек Атамбоев 2017 йилнинг 1 декабригача Ўзбекистон ва Қирғизистон умумий чегаранинг 217 километри бўйича келишиб олишига умид билдирди.\nАлмазбек Атамбоевнинг эслатишича, мамлакатлар чегаранинг 85 фоизини мувофиқлаштириб олишди. У 1 декабрга қадар қолган 217 километр бўйича ҳам ҳужжатлар имзоланишига умид билдирди. Атамбоевнинг қўшимча қилишича, томонлар чегаранинг 217 километридан 40 километри бўйича келишиб олишган.\nҚирғизистон раҳбари шундай деган: «Ўйлашимча, ноябрда биз охирига етказилмаган ишларни якунлашга улгурамиз». Унинг айтишича, Ўзбекистон ҳамда Қирғизистон чегарада яна бир нечта назорат-ўтказиш пунктини очишга келишиб олди.\nчегара Алмазбек Атамбоев


Кайси махсулотда кандай витамин мавжуд?\nVatanda.Com » Кизикарли маълумотлар » Қайси маҳсулотда қандай витамин мавжуд?\nБугунги мақоламизда мева ва сабзавотлар таркибида қандай витаминлар бор эканлиги билан сизни таништириб чиқмоқчимиз!\nАнжир витамин А, Б1, Б2, C, оқсил, пектин, кальций, темир моддаларига бой бўлиб, кўп миқдорда истеъмол қилинса, ич қотириш ҳусусиятига эга.\nАнор витамин C, фолат кислотаси, углевод ва органик моддаларга бой. Ични қотиради.\nГилос таркибига витамин Б1, Б2, ПП, C, углевод, калий, кальций, фосфор, магний, темир моддаси, органик кислота, пектин ва каротин моддалари киради.\nОлма таркибида витамин C, А, Б1, Б2, ПП, фолат кислотаси, углеводлар, органик кислоталар, пектин, мис ва темир моддалари мавжуд.\nНок витамин C, А, Б1, П, ПП, угелвод, органик кислота, фитонсидлар, ферментлар, мис, фолт кислотаси, темир моддаси, пектин ва азотли моддаларга бой.\nЛимон аллергик мева ҳисобланади. Таркибида витамин C, Б1, Б2, ПП, органик кислота, флаваноид, фитонсид, каротин, фосфор, кальций, натрий, қанд моддалари бор.\nАпелсин ҳам аллергик мева саналади. Витамин Б1, C, фитонсидлар, каротин, углевод, органик кислоталар ва эфир мойига эга. Ич юмшатиш ҳусусиятига эга.\nБанан алллергик мева ҳисобланиб, таркибига витаминлар гуруҳи, калий, углеводлар ва минерал тузлар киради.\nНаматак қайнатмаси C ав Б гуруҳи витаминларига бой, ундан ташқари, таркибида органик кислоталар, ликопин, рибоксатин, флаваноидлар углевод, пектин, калий, темир моддаси, кальций, магний, фосфор моддалари мавжуд.\nТарвуз витамин Б1, Б2, C, углевод, каротин, органик кислота, фолат кислотаси, калий, кальций, магний, фосфор ва темир моддасини ўз ичига олади.\nПомидор витамин C, Б1, Б2, ПП, аминокислоталар, углевод ва органик кислоталарга бой бўлиб, таркибида калий, кальций, магний, темир моддаси ва бошқа кўплаб фойдали моддалар мавжуд.\nБеҳи витамин C, углевод, органик кислоталар, эфир мойи, темир ва кальций моддасига бой.\nДўлана Б1, Б2, ПП, C, Э, углевод, ёғ,эфир мойи, каротин, органик кислоталар, холин, асетилхолин, флаваноидларга бой. Ични қотириш ҳусусиятига ҳам эга.\nОлча таркибида кўплаб витаминлар ва органик, кислоталар бор.\nКарамда Б1, Б2, Б6, ПП, C, К витаминлари, углевод, каротин, ферментлар, аминокислота, натрий, фосфор, магний, оқсил ва пантотен кислотаси мавжуд.\nРўзғорда асқотувчи 7 тавсия\nҲар бир аёлнинг уй тозалиги борасида ўз сир асрорлари бор. Аммо бундай “маҳорат”га эга эмаслар ҳам бор. Қуйидаги тавсияларимиз сизга уй саришталигида қўл келишига аминмиз....\nПхенян шаҳри – тақиқлар пойтахти\nПхенян шаҳри - Шимолий Кореянинг пойтахти бўлиб, ушбу ҳудуд аҳолисининг ҳаёти турли тақиқлар билан қуршалган. Ҳукумат давлатни ҳамда аҳоли вакилларини ташқи таъсирлардан ҳимоя қилишга уриниб келади. Айнан шу сабабли ҳам улар томонидан жорий қилинган қоидалар ўта кулгули ва ғалати туюлади......\nДунёдаги энг чиройлик ва романтик жойлар\nБиз кўплаб шаҳарлар ва жойларни романтикага боғлаймиз. Ушбу тўпламда сиз сайёрадаги энг романтик жойлар ҳақида билиб оласиз. Ушбу фотосуратлардаги ҳар қандай жой романтик саёҳат учун идеалдир....\nМайкл Жексон вафотидан олдин яшаган улкан қасрнинг ички кўриниши қандай эди?\nАафсонавий поп юлдузининг иқтидори, ғаройиб диди чиндан ҳам шов-шувли. 9,5 миллион долларга сотувга қўйилган Майкл Жексон ўлимидан олдин яшаган улкан қасрининг ички қисми бунга яққол мисолдир....\nЗайтун ёғи ва унинг фойдали жиҳатлари ҳақида\nЗайтун ёғи қадим замонлардан бери энг фойдали маҳсулот сифатида тан олинган. Олимларнинг аниқлашича, зайтун дарахтининг ватани қадимги Миср бўлиб, мисрликлар уни цехрли дарахт дея эъзозлашган....\nМатолардаги турли доғларни оқартиришнинг самарали усуллари\nКийимдаги ҳар қандай доғни оқартириш воситалари ёрдамида кетказса бўлади. Бунинг учун либос матосига доғга қарши гел ёки аралашма билан ишлов берилиб, кир ювиш машинасига солинса кифоя. Аммо бунинг имкони бўлмаганида нима қилинади? Айтайлик, уйда чироқ йўқ ёки вақтингиз тиғизлигидан кир ювишга улгуролмаяпсиз. Қуйида сизга шошилганда асқотадиган...\nРоксалана-Хуррам султон аслида қандай аёл бўлган: “Муҳташам юз йил” сериалидаги ҳақиқат ва уйдирмалар\nУсмонийлар салтанатининг султони Сулаймон шоҳнинг рафиқаси – Хуррам хоним ўз даврининг донғи кетган нуфузли аёлларидан бири бўлган, бироқ ўлимидан олти аср ўтгандан кейингина ҳақиқий шуҳрат қозонган......


"Милан" "Фиорентина"нинг 2 нафар етакчи футболчисини сотиб олмоқчи\n13 сентябрь, 2020, 11:35\nТеглар:Милан | Фиорентина\nУларнинг ёши ҳам бир ҳил.\n“Милан” ёзги трансферлар даврида “Фиорентина”нинг бирданига 2 та футболчисини сотиб олмоқчи.\nИталиялик журналист Николо Скиранинг маълум қилишича, “россонерилар” ҳимоячи Никола Миленкович ва вингер Федерико Кьезани таркибга жалб этмоқчи. “Бинафшаранглилар” сербиялик футболчини 40 млн еврога, италиялик футболчини эса 70 млн еврога баҳоламоқда.\n22 ёшли Милинкевич ўтган мавсум А Серияда 37 та ўйинда майдонга тушди ва 5 та гол урди. 22 ёшли Кьеза эса 34 та ўйинда 10 та гол ҳамда 9 та голли узатмага муаллифлик қилди.\n"Милан"нинг собиқ футболчиси "Фиорентина" билан шартнома имзолади\n"Милан"нинг собиқ ҳужумчисини яна Италияга қайтаришмоқчи


Гўзаллик | Beka.uz\nГўзаллик, юз, қўл, оёқлар, сочлар парвариши, либослар танлаш ва дид билан кийиниш, пардоз-андоз тартиблари, назокатли, латофатли ва жозибакор бўлиш борасида маслаҳатлар.\nАтиргулим, атрингни соч!\nдушанба, 2015 Июл 13 Мухлиса\nТабиат неъматларидан гўзаллик воситалари тайёрланиши сир эмас. Жумладан, атиргул экстракти ёки мойидан ҳам турфа крем, гель, туз ва ювиниш воситалари ишлаб чиқарилади. Атиргул япроқлари тўлдирилган сув танга майинлик бахш этади. Машҳур юлдузлар Женнифер Лопес ва Селена Гомес ҳам атиргул муолажасига кўп мурожаат этишади. Агар боғингизда атиргул бўлса, сиз ҳам ундан унумли фойдаланишингиз мумкин.\nАлоэ юздаги ажин ва тошмаларга қарши!\nжума, 2015 Июл 03 Мухлиса\nАлоэ ўсимлиги беозор гиёҳ ҳисобланиб, уни гўзаллик тимсоли дейишади. Унинг фойдалилик хусусиятлари эса уч минг йил муқаддам аниқланган. Азалдан унинг баргларидан табобатда фойдаланиб келинган. Айниқса, кўз касалликлари, теридаги яраларни даволашда алоэ ўсимлигидан тайёрланган суртманинг фойдаси бисёр. Араб тилидан таржима қилинганда «алоэ» «аччиқ, какра» маъноларини англатади. Араблар ушбу ўсимликни қурғоқчиликка чидамлилиги учун сабр-бардош, қаноат тимсоли сифатида қадрлашади.\nҲуснбузарлардан қандай халос бўлиш мумкин?\nпайшанба, 2015 Июл 02 Мухлиса\n"Гўзаллик-дунёни қутқаради", деган эди Достоевский ўзининг "Телба" номли асарида. Дарҳақиқат, ҳусн илоҳиёт томонидан инсонга берилган энг олий ҳадядир. Ҳусни гўзал инсоннинг хулқи ва қилаётган амали ҳам гўзал бўлади. Аммо деярли кўпчилигимизни ташвишга солувчи ҳуснбузарлар эса кўп ҳолларда дилимизни хира қилади. Азиз дугонажон, келинг, бугун ҳуснбузарларнинг келиб чиқиш омили, уларга қарши самарали курашиш ҳақида суҳбатлашсак.\nИссиқ кунда ёқимли бўй таратиш\nдушанба, 2015 Июн 29 Мухлиса\nЁзнинг иссиқ кунларида кўпчилик аёл ва қизлар косметик воситаларни ишлатишдан бутунлай воз кечишади. Хушбўй атирларимиз эса энди тошойналар ёнидан жой олганча қолаверади. Аммо куннинг жазирамасига қарамай, севимли ифорларимиздан фойдаланишни давом эттиришимиз мумкин. Хўш, буни қандай амалга оширамиз?! Ўзимизга мос, иссиқ кунларда ҳам кўтаринки кайфият ва ёқимли хотираларни ҳадя этувчи, атрофдагиларнинг ғашига тегмайдиган енгил ёзги ифорни қандай танлашимиз лозим?\nҚўллар парваришининг 5 сири\nякшанба, 2015 Июн 28 Мухлиса\nСоғлом ва чиройли қўлларга эга бўлишни ким хоҳламайди дейсиз. Кундалик ҳаётимиздаги юмушлар натижасида эса кўпроқ бу ҳолатнинг аксига гувоҳ бўламиз. Аммо, ҳар бир аёл киши гўзал бўлишга ҳақли, бунинг учун озгина ҳаракат, хоҳиш ва тўғри маслаҳатлар зарур!\nБўйи паст аёлларга қандай либослар ярашади?\nчоршанба, 2015 Июн 17 Мухлиса\nАксарият қизлар бўйлари паст эканлигидан хижолат тортиб юришади. Аслида бу камчилик эмас, аммо бу ҳолат сизга ноқулайлик туғдираётган бўлса, ёрдам беришга тайёрмиз! Демак, саҳифамизда сизнинг муаммоингизни оддий усулда — кийимлар ёрдамида ҳал қилишга уриниб кўрамиз!\nСоч тўкилса нима қилиш керак?\nдушанба, 2015 Июн 15 Мухлиса\nАвваламбор, ушбу саволни бериш чоғи ваҳимага тушмаслик лозим. Сўнгра сочларингиз чиндан ҳам патологик равишда тўкиляптими ёки шунчаки эски сочларнинг янгиларига физиологик алмашинуви содир бўляптими, буни аниқлаб олиш зарур. Кунига 30 тадан 100 тагача соч толаси тўкилиши меъёр саналиб, бунда ўз умрини «яшаб бўлган» толалар тўлиқ равишда янгиланади.\nГўзаллик бағишлайдиган 8 маҳсулот\nшанба, 2015 Июн 13 Мухлиса\nАгарда сиз соғлом юз кўринишига, чиройли тирноқлар ҳамда узун, ялтироқ сочларга эга бўлишни истасангиз, турли дори ва косметикага ҳожат йўқ. Ҳар бир хонадонда топиладиган ушбу сабзавот ва мева маҳсулотлари орқали ички саломатлик ва ташқи гўзалликка эришиш мумкин.\nОй юзингизни қуёш урмасин десангиз\nпайшанба, 2015 Июн 11 Мухлиса\nҚуёш тиғида кўп юришга тўғри келса, шляпа, кепка, шарф, соябон каби “ҳимояловчилардан”дан бирортасини ўзингиз билан олишни унутманг! Улар ёрдамида куйдирувчи қуёш нури зараридан юзингизни бирмунча сақланишингиз мумкин!\nҚазғоқ дастидан дод!\nчоршанба, 2015 Июн 10 Мухлиса\nСоч парвариши алоҳида эътибор талаб қилишини яхши биласиз. Сочлар қалин ва жилокор бўлиши учун маълум рецептларга ҳам эгасиз. Бироқ, соч парваришида шундай бир муаммо борки, у кўпчиликни ўйлантираётгани аниқ. Бу — қазғоқлардир. Савдо марказларида "қазғоққа қарши" дея ёрлиқ ёпиштирилган шампунларни харид қиласиз-у, фойдаланиб кўргач, ҳафсалангиз пир бўлади…\nЖами мақолалар: 76


КОНСТИТУЦИЯ – ҲУҚУҚ ВА ЭРКИНЛИКЛАРИМИЗ КАФОЛАТИ | UCHQUDUQ газетаси\nМуаллиф: uchquduq-editor Чоп этилди: 09.12.2020 Кўрилди: 19 марта Рукн: Сиёсат Газета сони: 23 сон\nТуман ҳокими С.Хамроевнинг Ўзбекистон Республикаси Конституцияси қабул қилинганлигининг 28 йиллиги байрами билан туман аҳлига йўллаган табриги\nШу кунларда барчамиз тинч ва фаровон ҳаётимизнинг муҳим кафолати ҳамда жамиятимизнинг мустаҳкам ҳуқуқий пойдевори бўлган Бош қомусимиз - Ўзбекистон Республикаси Конституцияси қабул қилинганлигининг йигирма саккиз йиллигини кўтаринки кайфият, меҳнатда улкан ютуқлар билан қарши олмоқдамиз. Фурсатдан фойдаланиб, Сизларни ва сизлар орқали барча туманимиз аҳлини ушбу муқаддас байрам билан чин қалбимдан самимий табриклайман! Янги Ўзбекистонда ривожланишнинг янги босқичида инсон ҳуқуқ ва эркинликларини таъминлаш, тинчлик-осойишталик, миллатлараро тотувлик ва меҳр-оқибат муҳитини мустаҳкамлаш, иқтисодиётимизни барқарор ривожлантириш ва аҳоли фаровонлигини юксалтиришда Бош қомусимиз муҳим ҳуқуқий асос бўлиб хизмат қилмоқда. Зеро, ҳурматли Президентимизнинг “Конституциямизда белгиланган қонун устуворлиги принципи жамиятимизда инсон ҳуқуқ ва эркинликларини таъминлаш, барча ислоҳотларни самарали амалга оширишнинг муҳим кафолатидир”, деган пурмаъно сўзлари Асосий қонунимизнинг ҳаётимизда нақадар муҳим ўринга эга эканлигидан далолат беради. Ҳақиқатдан ҳам, ҳар бир давлат ўз истиқлол ва тараққиёт йўлини танлар экан, халқ фаровонлигини таъминлашга хизмат қиладиган энг муҳим мақсад ва вазифаларини ўзининг Конституцияси - Асосий қонунида мустаҳкамлаб олади. Зеро, Ўзбекистон Республикаси Конституциясининг 7-моддасида “Халқ – давлат ҳокимиятининг бирдан – бир манбаидир”, деб белгилаб қўйилган. Шу нуқтаи назардан Ўзбекистон Республикаси Бош қомуси халқнинг хоҳиш-иродаси, ўз ҳудудида истиқомат қилувчи барча миллат ва элатларнинг тиллари, урф-одат ва анъаналарини ҳурмат қилиниши ва ривожланишининг мустаҳкам ҳуқуқий пойдеворидир! Шундай экан, ҳурматли Президентимизни “Халқ давлат идораларига эмас, давлат идоралари халққа хизмат қилиши керак”, деган сўзлари бугун давлат идораларининг асосий иш принципига айланди, десам хато бўлмайди.\nМамлакатимиздаги шиддаткор янгиланишлар ҳар бир юртдошимиз жумладан Учқудуқ тумани ҳаётида ҳам ёрқин бўй кўрсатиб, халқимизнинг турмуш даражасини яхшилаш, фаровонлигини ошириш билан бирга эртанги кунга ишончини тобора мустаҳкамламоқда. Асосий қонунимизда ҳар бир шахснинг меҳнат қилиш, эркин касб танлаш, адолатли меҳнат шароитларида ишлаш ва қонунда кўрсатилган тартибда ишсизликдан ҳимояланиш ҳуқуқи мустаҳкамлаб қўйилган. Шунингдек, мамлакатимизнинг ҳар бир фуқароси мулкдор бўлишга ҳақли эканлиги белгилаб берилган. Конституцияда мустаҳкамлаб қўйилган ушбу ҳуқуқларидан фойдаланган кўплаб тумандошларимиз бугун мулкдорлар сафида. Уларнинг саъй-ҳаракатлари билан жорий йилда Инвестиция дастурига асосан 63 та янги лойиҳаларнинг ишга туширилиши халқимиз турмуш даражасининг яхшиланишига хизмат қилди. Жумладан, қишлоқ хўжалигида – 33 та, саноат йўналишида – 11 та, хизматлар ва бошқалар соҳаларда – 19 та лойиҳалар амалга оширилди. Натижада 39,4 млрд. сўм миқдорида инвестиция: қишлоқ хўжалигида 17,1 млрд. сўм, саноат йўналишида – 11,5 млрд. сўм, хизматлар ва бошқа соҳаларда – 10,8 млрд.сўм маблағ ўзлаштирилди. Жами 196 нафар жумладан, қишлоқ хўжалигида – 87 та, саноат йўналишида – 52 та, хизматлар ва бошқа йўналишларда – 57 та янги иш ўрни яратилди. Натижада бюджетга қўшимча 103,0 млн. сўм маблағ туширилиши таъминланди.\nЯнги Ўзбекистонимизда ҳар ким билим олиш ҳуқуқига эга бўлиб, умумий таълим олиш бепул, мактаб ишларини тегишли давлат органлари назорат қилади. Замонавий билим ва кўникмаларга эга, мамлакатнинг муносиб келажаги учун жавобгарликни ўз зиммасига ола биладиган, интилувчан ва серғайрат ёшларни тарбиялашга алоҳида эътибор қаратилган. Амалга оширилаётган ишларни туманимиз миқёсида олиб қарайдиган бўлсак, мавжуд 19 та мактабнинг барчасида капитал қурилиш ва таъмирлаш ишлари олиб борилди. Бугун энг олис Қулқудуқ, Мингбулоқ, Узунқудуқ сингари овуллардаги мактаб ва мактабгача таълим ташкилотларида ҳам шаҳардан қолишмайдиган шарт-шароитлар яратилган. Жорий йилда тумандаги 19 та мактабни 451 нафар ўқувчи битирди, шундан 198 нафар ёки 44 фоиз битирувчи олий таълим муассасасига ўқишга қабул қилинди. Таълим сифати рейтингида Учқудуқ тумани вилоятда 3 – ўринни банд этмоқда. Мактабгача таълим тизимини ривожлантириш, фарзандларимизга яхши тарбия бериш бугуннинг энг муҳим вазифаларидан биридир. Негаки, боғчага борган боланинг соғлиғи мустаҳкам, дунёқараши кенг, ўзига ишончи юқори бўлади. Ҳудудда 26 та давлат, оилавий нодавлат - нотижорат мактабгача таълим ташкилоти фаолият юритади. Бу борадаги ишларни изчил давом эттириб, давлат ва хусусий боғчалар ташкил этиш орқали болалар қамровини 94 фоизга етказиш, шу билан бирга таълим-тарбия сифатини яхшилашга эътибор қаратилган. Шунингдек, жорий йилда фаолият бошлаган Учқудуқ касб-ҳунар мактаби, Учқудуқ саноат техникумида 630 нафар ёшлар таълим-тарбия олаётгани замонавий касб-ҳунар ўрганаётгани Юртбошимизнинг: “Янги Ўзбекистонни, албатта, ёшлар билан бирга қурамиз!” деган сўзларининг амалдаги ифодасидир.\nСабримиз синовдан ўтаётган шу кунларда - пандемия даврида ўз аҳолисининг соғлиғини муҳофаза қилиш – ҳар қайси давлат ва жамият учун ҳал қилувчи аҳамиятга эга масала саналади. Мамлакатимиз раҳбарияти ўз фуқаролари соғлиғини муҳофаза қилишда, беморларни даволашда неки зарур бўлса барча чора-тадбирларни амалга оширмоқда. Бугунги кунда асосий масала касалликни даволашдан кўра, унинг олдини олиш ҳар бир инсон учун ҳам, ҳар бир тиббиёт ходими учун ҳам, давлат учун ҳам самарали ва фойдали эканлиги яққол намоён бўлмоқда. Аҳоли саломатлигини мустаҳкамлаш, профилактик тадбирларни кенг йўлга қўйиш мақсадида “Йўлчилар” овулида тиббиёт муассасаси янгидан қурилиб фойдаланишга топширилмоқда. Бир вақтнинг ўзида 150 қатновга мўлжалланган қишлоқ оилавий поликлиника 8 млрд. сўм маблағ эвазига бунёд этилган. Туман тиббиёт бирлашмасига бюджет маблағларининг орттириб бажарилган қисми ҳисобидан 546 млн. сўмга ПЦР лабораторияси харид қилинди. Куни-кеча туман тиббиёт бирлашмасининг кўп тармоқли поликлиникасига олиб борувчи ички йўл фойдаланишга топширилди. 340 метрлик мазкур йўлга 837 млн сўм маблағ сарфланиб, тўлиқ асфальтлаштирилди. Бундан ташқари, “Чўл гули”, “Халқлар дўстлиги”, “Наврўз”, “Имом Бухорий” сингари 7 та хўжалик йўлларида жами 5,3 км узунликда асфальт-бетон қопламаси ётқизилди. 71 метр масофада пиёдалар йўлаги қурилиб, бу мақсадларга қарийб, 3 млрд. сўм маблағ сарфланган. Ҳурматли тадбир иштирокчилари! Юқорида таъкидланган Ўзбекистон Республикаси Конституцияси билан белгилаб қўйилган мулкдор бўлиш, меҳнат қилиш, билим олиш ва малакали тиббий хизматдан фойдаланиш каби фуқароларимизнинг ҳуқуқ ва эркинликлари давлат томонидан кафолатланиши қонун билан мустаҳкамлаб қўйилган.\nТуманда пандемия шароитида кам таъминланган тиббий-ижтимоий ҳимояга муҳтож оилаларни қўллаб-қувватлашга қаратилган қатор ишлар олиб борилди. Туман ҳокимлиги, секторлар, корхона-ташкилотлар, Навоий КМК ҳамда “Саховат ва кўмак” жамғармаси қолаверса, тумандаги саховатпеша тадиркорлар томонидан апрель-август ойларида “Темир датар”га киритилган 1199 нафар оилага 2375 маротаба 1,7 млрд. сўм миқдоридаги маблағ эвазига турли кўмаклар кўрсатилди. 1147 нафар фуқаро бандлиги таъминланиб, 1039 нафар оила Халқ депутатлари Учқудуқ туман кенгашининг қарорига асосан “Темир дафтар” дан чиқарилди. Бундан ташқари, “Темир дафтар”га тушган 239 нафар фуқаро доимий иш ўрнига эга бўлди, 908 нафар фуқаро жамоатчилик асосида мавсумий ишга жалб қилинди. 103 нафар фуқаро имтиёзли кредит асосида ўз тадбиркорлик фаолиятини йўлга қўйди. Уларнинг 31 нафари паррандачилик, 72 нафари тикувчилик, 51 нафари турли йўналишларда ўз ишини бошлаган. Ҳунармандчилик фаолиятига 31 нафар, ўзини-ўзи банд қилиш орқали 403 нафар фуқаронинг бандлиги таъминланди. Ҳозирда, Учқудуқ туманида “Темир дафтар”га киритилган оилалар сони 60 тани ташкил этмоқда. Бу каби эзгу ишлар туб замирида бахтимиз қомуси – Конституция берган ҳуқуқ ва кафолатлар мужассам!. Ҳа, Конституциямиз ҳар бир фуқаронинг онги ва қалбидан чуқур жой эгаллаган, уларнинг ҳуқуқ ва эркинликларини тўлиқ кафолатлайдиган ҳақиқий ҳаёт қомусига айланди.\nДавлатимиз раҳбари раҳнамолигида қанчалик оғир ва мураккаб бўлмасин, бугунги кунда зарур куч - имконият ва маблағ сафарбар қилиниб катта-катта дастурлар, лойиҳалар амалга оширилмоқда. Доно халқимизда: “Қарс икки қўлдан чиқади” деган нақл бор. Бу Конституциямиз нормаларига ҳам тўла - тўкис мос келади. Яъни Асосий қонунимизда фуқароларнинг ҳуқуқ ва эркинликлари билан бирга, уларнинг бурч ва мажбуриятлари ҳам аниқ белгилаб қўйилган. Қадрли нуронийларимиз, фаол тумандошларимиз, азиз опа-сингилларимиз, зиёлилар, тадбиркорлар, ёшлар умуман бутун Учқудуқ халқига бугунги олиб борилаётган ислоҳотларни ҳар томонлама қўллаб-қувватлаб, уларда фидойилик билан иштирок этаётганликлари учун миннатдорчилик билдираман. Ишонаманки, учқудуқликлар бундан кейин ҳам юртимизда ҳукм сураётган тинчлик ва осойишталикни қадрига етиб, ўзаро аҳилликда юрт маъмурчилигига халқ фаровонлигига муносиб улуш қўшаверадилар. Ҳурматли юртдошлар! Сизларни, қутлуғ айём - Конституция куни билан яна бир бор чин қалбимдан самимий муборакбод этаман. Барчангизга мустаҳкам соғлик, оилавий бахт-саодат, хонадонларингизга тинчлик-хотиржамлик ва файзу барака тилайман. Осмонимиз мусаффо, тинчлигимиз бардавом бўлсин! Эътиборингиз учун раҳмат.


Элдор Шомуродов "Челси"га ўтадими? Унга қизиқишлар бор » Ўзбекистон янгиликлари – Zamin.uz\n21 октябрь 2019, 21:50\n“Ҳафта воқеликлари” кўрсатувининг навбатдаги сонида Ўзбекистон миллий терма жамоасининг жаҳон чемпионати 2022 иккинчи саралаш босқичидан ўрин олган Яман ва Сингапурга қарши ўйинлари, қитъамиздаги вазият ва Элдор Шомуродовга хориж клубларининг қизиқишлари борасида сўз юритилди.\nҚуйида кўрсатувнинг матнли кўриниши билан танишишингиз мумкин:\n1. Сингапур – Ўзбекистон ўйинини жамоалар эҳтиёткор руҳда бошлашди. Ҳужумга ҳам кам сонли футболчилар ўтишди. Бироқ бу ҳолат узоққа чўзилмади.\nРостовликлар ушбу трансферни қишда кўриб чиқишлари мумкин. Чунки бу клуб учун яхшигина пул ишлаб қолиш варианти. Аммо музокаралар ёзга қолиш эҳтимоли ҳам йўқ эмас. Сабаби футболчи ёзда бир қарорга келиб таклиф тушаётган клубларни ўшанда кўриб чиқиши ҳам айтилмоқда. Вакилимизнинг ўзи ёшлигида “Челси” либосини кийиб юргани, шу жамоа ҳужумчилари Торрес ва Дрогбанинг ўйинларига қизиққани борасида гапирган.\nРоссиялик журналистлар Шомуродовнинг ушбу фикрларидан сўнг уни “Челси” либосида расмлари интернет тармоғида анча шов-шувларга сабаб бўлди. Афтидан бунда ҳам бир маъно борга ўхшайди. Кейинги мавсум Элдор Шомуродовни майдонда “Челси” формасида кўриб қолсангиз ҳам ажабланманг. Ҳар ҳолда ҳозир унинг ўйинлари барчанинг диққат марказида. Ажаб эмас Шомуродов лондонликларнинг эътиборига тушиб қолса.\nЯнгиликлар » Спорт » Элдор Шомуродов "Челси"га ўтадими? Унга қизиқишлар бор\n18:42 Ўзбекистон терма жамоаси Сингапурни сафарда мағлубиятга учратди\n00:30 Ўзбекистон МТЖ йиғинига яна бир легионеримиз келиб қўшилди\n20:55 Элдор Шомуродовни 4 та даҳшатли ўйин кутиб турибди


Озода Нурсаидова – Ўзбекистонда демократия тарафдори\n24 ноябр 2020, Тошкент вақти: 23:27\nЎзбекистонлик хонанда Озода Нурсаидова “Youtube” сайти орқали бутун дунёга ўзининг Ўзбекистонда демократия тарафдори эканини эълон қилди.\n“Энди сен хоразмликсан, сен қашқадарёликсан, деб миллат ажратиш яхшимас. Бунақада биз демократик давлат туза олмаймиз”,- деди хонанда.\nОзоданинг бу гаплари Ўзбекистон парламентининг собиқ депутати Юлдуз Усмонованинг: “Тошкентни хоразмлик ёш, чиройли раққоса қизлар босиб кетди”, деган иддаосига жавоб тарзида айтилди.\n“Ҳозир бир нарсага эътибор қиляпсизми ёки йўқми, катта майдонларда концерт бўлганда Хоразмдан ўйинчи гуруҳ келади. Бир хил лўли бозорига ўхшайди”,- деган эди собиқ депутат ва айни пайтда машҳур хонанда.\nХонанда, собиқ депутат, ҳуқуқшунослик дипломига эга эканини айтаётган Юлдуз Усмонованинг бу гапларига жавобни Озода Нурсаидова берди.\n“Ўзбекистон пойтахти Тошкент - нон шаҳри. Бу ерга ҳамма ҳар ердан келиб меҳнат қилади, илм олади, ўқийди. Қайси вилоятдан бўлишидан қатъи назар, Тошкентда хоҳласа илм олсин, хоҳласа яшасин. Агар биз "сен фалон вилоятдансан", деб бир-биримизни камситсак, бир ерга жам бўлмасак, келажаги буюк демократик давлат туза олмаймиз. Мен келажаги буюк Ўзбекистон учун жонимни бераман”,- деди О.Нурсаидова.\nЮлдуз Усмонова Хоразм рақсларига ҳам эътироз билдирганди.\n“Синиб қолган атиргулга ўхшайди. Ўйиннинг бошидан охиригача икки букланиб шундоқлигича тураверади. Яна кўзи билан узук ҳам олиб қўяди. Бу санъатми ё циркми?”- деганди Ю.Усмонова.\nЎзбекистон халқ артисти, Хоразм рақслари ҳақидаги китоб муаллифи, фалсафа фанлари номзоди, олима ва раққоса Гавҳар Матёқубова Ю.Усмонованинг бу эътирозларига жавобан: “Биз санъаткорлар халқ учун рақс тайёрлаймиз. Халқ қизларнинг икки букилганини, тизза ташлаб ўйнаётганини кўриб турибди. Тизза ташлаб ўйнаш “Авесто” давридан қолган. Кўпинча шунга эътироз билдирилади”,- деди.


Фарзандларимизнинг ўқиши ҳақида — Dilkashradio.com\nСалом хурматли радио тингловчи дўстлар. Бугун мен сизларга фарзандларимизга оид мавзуда сўз юритаман. Ниҳоят, фарзандингиз биринчи синфга борди, ўқувчи бўлди. Сизни ўй-хаёллар қийнайди: балки уддалаб кетар, эҳтимол … Хавотирланманг, албатта уддалайди. Фақат дастлабки вақтларда сизнинг ёрдамингиз ва қўллаб-қувватлашингизсиз у қийналиб қолиши мумкин. Ўқиш – бу ҳам иш. Шунинг учун фарзандингиз ўз меҳнат фаолиятини қувонч билан бошлаши лозим. Уни мактабга, албатта, кузатиб боринг, ҳатто мактаб шундоққина уйингиз олдида бўлиб, йўлни кесиб ўтишга ҳожат бўлмаса ҳам. Бу каби кунлик эрталабки сайр биринчи синф боласи учун ўқувчиликнинг муҳим эканлигини ҳис қилишига ёрдам беради. У сизнинг кўмагингизни сезади ва ўзига нисбатан ишонч ҳосил қилади. Йўл-йўлакай ўтилган дарсни такрорлаш, бугун уни қайси машғулот қизиқтираётгани, мактаб ҳаётидан у нималарни кутаётгани ҳақида суҳбатлашиш мумкин. Уни руҳлантириш учун ўзаро ижобий ҳамжиҳатлик яратинг.\nМактабдан қайтгандан сўнг “Бугун қандай баҳо олдинг?” каби анъанавий савол билан бирга, “Бугун мактабда қандай янгилик бўлди? Нима билан шуғулландинг? Дарсларда нима қизиқарли бўлди?” сингари саволлар билан ҳам мурожаат қилинг. Мактабдаги ишлари билан қизиқаётганингизни билган бола чин дилдан ҳаммасини сўзлаб беради. Чой устида янги ўқувчини мақташни канда қилманг. Ушбу эътиборингиз унга доимгидан ҳам жуда зарур. Унинг ҳар қандай ютуғидан, ҳатто улар сиз учун аҳамиятсиз туюлса-да, сидқидилдан қувонинг. Mуваффақиятсизликлар учун болани уришиш ярамайди. Айниқса, у ниманидир тушунмаётган ёки хато қилган бўлса. Яхшиси, ёнига ўтириб, у билмаётган нарсаларни меҳрибонлик билан секин тушунтиринг. Унутманг, хато қилиш одатий ҳол, таълим жараёни бусиз кечмайди. Фарзандингизни ҳеч қачон “аҳмоқ, билимсиз, овсар” деб атаманг. Ҳақорат ҳеч нарсани ижобий ҳал қилмайди, аксинча, ўзига ишончсизликни, мактабдан кўнгил совушни келтириб чиқаради.\nКун тартибини тузиб чиқинг ва назорат қилинг. Машғулот ва дам олиш вақтини тўғри тақсимлаш чарчоқни қувишга ёрдам беради. 6-7 ёшли болалар машғулотнинг ҳар ярим соатидан кейин 15-20 дақиқа танаффус қилиб олиши шарт. Албатта, кунлик сайрни канда қилмаслик керак. Фарзандингизнинг шахсий иш жойи – ёзув столи ва дарсликлари, дафтарлари ва бошқа ўқув қуроллари учун жой ҳозирлаб беринг. Бошланишида уй вазифасини биргаликда тайёрланг. Аста-секинлик билан ушбу ҳамкорликдан четланиб, болангизни мустақилликка ўргата боринг. Лекин бажарилган ишни назорат қилишни унутманг. Дарсларни текшириш жараёнида бирорта хато чиқиб қолса, индамай қолдирманг. Ҳеч қачон болангизнинг уй вазифасини ўзингиз бажара кўрманг. Ахир, ўқиётган сиз эмас, фарзандингиз-ку!\nКичкинтой ўқувчи учун ўз ўқитувчиси – муҳим шахс. Фарзандингизнинг у ҳақидаги фикрларини ҳурмат қилинг. Ҳеч қачон ўқувчилар олдида педагоглар ҳақида ёмон гапирманг ва уларни танқид қилманг. Албатта, биринчи синф ўқувчиси учун янги ҳолатга кўникиш осон эмас, лекин уни уй юмушларидан батамом озод қилиб қўйманг. Бола уй тозалаш, идиш ювиш ва бошқа енгил ишларга ўрганиши керак.\nЭсингизда бўлсин, бола эртадан-кечгача ўқиши шарт эмас. Сиз уни яхши хулқи ёки баҳоси учун эмас, шунчаки ҳаракат қилаётгани учун севинг. Сизга хикоя ёқди деган умиддаман. Кейинги сафар учрашгунча хайир, саломат бўлинг.\nБолаларнинг ўсишига ёрдам 241


Ўзидан уялиш ҳисси шунинг учун ҳам лозимки, инсонда бирор нарсани "меники" дейишдан аввал бунга маънавий ҳаққим борми деган андиша юзага чиқади. Уялиш туйғуси инсонни бедор қилиб қўяди. Бу кечинманинг қудрати шундаки, агар у зоҳир бўлса, юмшоққина курсида “йўқ”ни "бор" қилиб имзо чекаётган амалдорнинг ҳам қўллари қалтираб кетади. "Ўл-е, - дейди унга ички бир овоз, - қачонгача халқнинг нонини "туя" қиласан? Бир куни ҳамма нарсанинг жавоби борлигини билмайсанми?" Аввалига у буни эшитмасликка олади. Қўлига қоғоз-қаламни олиб нималарнингдир режасини тузгиси келади. Даҳолар мисол бир нуқтага тикилиб чуқур-чуқур ўйга ботмоқчи бўлади. Аммо начора, юксалмаган одам теранлашолмайди. У энди ўзини чалғитмоқ илинжида атайин трубкани олиб кимларгадир дағдаға қилади. Кимларнидир топшириқни бажармагани учун койиб беради. Шу билан виждонига сув сепмоқчи бўлади. Лекин кошки бу "сув" ичкаридаги "ўт"ни ўчирса. Вақт ўтган сари ички овоз баланд пардаларда жаранглай бошлайди. Натижада бу амалдор нима қилади, биласизми? "Менинг бу лавозимда ўтиришга маънавий ҳаққим йўқ" дейди. Қўлига кишан солиб олиб чиқиб кетмасдан бурун тинчгина ўзи чиқиб кетади.\nБугун дунёнинг мана ман деган муҳташам музейларини бизнинг маданий бойликларимиз безаб турибди. Агар биз уларнинг бари талаб кетилган деб хулоса қилсак, адашамиз. Бу бебаҳо бойликларнинг кўпчилиги 19-асрнинг иккинчи ярми, 20-аср бошларида Бухоро амирзодалари, беклари томонидан қиморга тикиб юборилган. Ажнабий саводагарлар уларни алдаб қиморда ютиб олишган. Юзлаб нодир қўлёзмалар, қимматбаҳо китоблар ва бошқа осори-атиқалар ким ошди савдосига чиқарилган. Миллатнинг қалби ҳисобланган бу бойликлар олдида бирор кимса зиғирча масъулият туймаган. Бу тарздаги маънавий тушкунликдан қайғуга тушган Фитрат ёзади: “Эй улуғ Турон, арслонлар ўлкаси! Сенга не бўлди? Нечук кунларга қолдинг? Ер юзининг бир неча полвонлари бўлган ботир туркларинг қани? Нечун чекиндилар? Нечун кетдилар? Кураш майдонларин ўзгаларга нечун қўйдилар? Нечун..." Аммо Фитрат ҳазратлари бу саволларнинг жавобини ўзлари жуда яхши биларди. Фитрат билан ҳаммаслак бўлган Вадуд Маҳмуд "Туркистон" газетасининг 1923 йил 24 декабр сонида юртнинг маънавий-маърифий қиёфасига назар ташлар экан: "Бўза, май ва умуман кайф берадурғон ичкиликларининг зарарли бўлиши тўғрисида сўзлаб ўлтириш ортиқчадир... Бу нарса Туркистоннинг бутун шаҳар ва қишлоқлариға ёйилғон. Ҳатто баъзи бир зиёлилар ва хотинлариға ҳуррият тарафдори бўлғон кимсалар ўз оилалари билан ҳам "расман" ичишмакка бошлағонлар", деб ёзади.\nMore in this category: « Исломни европалаштиришми ёки Европани исломлаштириш? Интернет тўрига илинган муслималар... »


Трамп ва Байден Тоғли Қорабоғдаги можарога муносабат билдирди - Zamin.uz\n12:09 / 28.09.2020\nАрманистон ва Озарбойжон ўртасидаги жанговар ҳаракатлар 27 сентябрь куни эрталаб қайта бошланди, томонлар ҳарбий ҳолатни жорий қилди. Арманистон бош вазири Никол Пашинян Озарбойжон Тоғли Қорабоғ пойтахти Степанакертни бомбардимон қилганини билдирди ва Боку ҳаракатларини арман халқига қарши уруш эълон қилиш, деб атади.\nОзарбойжон президенти Илҳом Алиев, ўз навбатида, кескинлашув Ереваннинг режалаштирилган провокацияси экани, у «узоқ вақтдан бери тайёрланиб келгани»ни айтди. Озарбойжон 550дан ортиқ арман ҳарбийлари, Арманистон эса 200дан ортиқ озарбойжонлик ҳарбий хизматчилар йўқ қилинганини хабар берди.\nЎзбекистон Озарбойжон ва Арманистонни ҳарбий ҳаракатларни тўхтатиб, низони тинч йўл билан ҳал қилишга чақирди. “Замин” янгиликларини “Youtube”да кузатиб боринг\n10-10-2019, 06:00, Дунё


Сурияда бир нечта террорчилар йўқ қилинган видео тарқалди - EFFECT.UZ\n. 16:52 | 21.07.2021\nИжтимоий тармоқларда Россия махсус кучлари Сурия чўлларида бир нечта тероррчиларни йўқ қилганлиги акс этган видео пайдо бўлди. Ушбу видеони ВГТРК мухбири Александр Сладков эълон қилди.\nКадрларда Россия Қуролли Кучларининг Махсус операция харбийлари Сурия чўлида бир гуруҳ жангариларга қарши ўқ узаётгани акс этган. Видеода жиҳодчилардан бири ярадор дўстига ёрдам беришга ҳаракат қилади, аммо уларнинг барчаси жангарилар томонидан йўқ қилинади.\nЭслатиб ўтамиз, аввалроқ Афғонистон хавфсизлик кучлари Саманган вилояти “Толибон” раҳбарининг ўринбосари Маулави Мансур ва яна 10 нафар толибни ўлдирган эди.


«Коронавирус рўйхати» кенгаймоқда: Бразилия, Мексика, Беларусь,...\n28.02.2020 22:13 0 3521\nҲар куни коронавирус биринчи марта қайд этилган мамлакатлар рўйхати кенгайиб боряпти. Бугун, 28 февраль куни худди шундай бемор Беларусда аниқланди. Бу 22 февраль куни Боку орқали Минскка учган эронлик талаба бўлиб чиқди, деб ёзмоқда «Newizv.ru»\nЭрон ҳам худди Хитой, Япония, Жанубий Корея, Италия сингари коронавирус тарқалаётган ўчоқлардан бирига айланди.\nКоронавирусга чалинган эронлик талаба ҳақида Беларусь соғлиқни сақлаш вазирлиги баёнот берган. Ўз касалидан бехабар талаба Беларусга бир ҳафта илгари учиб келган..., демак, жуда кўп одамлар билан мулоқотда бўлган (самолётда, жамоат транспортида, дўконларда, университет аудиториясида).\nТаъкидлаш керакки, Беларусда Жанубий Корея, Италия ва Эрондан келган барча фуқаролар 20 февралдан бери лаборатория текширувидан ўтказилаётган эди.\n«Бемор ва у билан мулоқотда бўлганлар Минск юқумли касалликлар шифохонасидаги ёпиқ боксларга жойлаштирилди. Унинг (эронлик талаба) аҳволи ҳозир яхши», — дейилади Беларусь ССВ маълумотида. Айтишларича талабада вируснинг РНКси аниқланган, касаллик симптомлари эса йўқ.\nШу хабар чиққанидан кейин Минск дорихоналарида ниқоблар тақчиллиги юзага келди. Провизорлардан бири айтишича, аслида ниқоблар кам келтирилган (150 та атрофида), шуни ҳам одамлар талаб кетишган.\nБугун юқоридаги эронлик талаба бир қўниб ўтган Озарбайжонда ҳам коронавирус биринчи марта қайд этилди. Бу сафар коронавирус ташувчиси — Эрондан келган Россия фуқароси.\nКеча Лотин Америкасининг энг йирик мамлакати — Бразилияда коронавирус топилганди. Бугун эса минтақанинг яна бир улкан мамлакати Мексикадаги бир беморга «COVID-19» ташхиси қўйилди. Африканинг энг аҳолиси кўп мамлакати Нигерияга коронавирус етиб боргани ҳақида ҳам бугун хабар бергандик.\nЖаҳонда «COVID-19» билан касалланганлар умумий сони ошишда давом этмоқда ва 83 265 нафарга етди — шундан 78 824 нафари Хитойга тўғри келади. Вирус тарқашни бошлаганидан бери бир жиддий ўзгариш кузатилди: биринчи марта бир кунда вирусни юқтиришлар сони Хитойдагидан кўра хорижда юқори бўлди. Бугун коронавирус Хитойда 327 кишида аниқланган бўлса, 46 мамлакатда 910 нафарни ташкил этган.\nХитойдан ташқарида энг кўп коронавирусни юқтириш ҳолати Жанубий Корея (1 766 нафар), Япония (891 нафар, уларнинг аксарияти Йокогамага карантинга юборилган «Diamond Princess» кемаси йўловчилари, яъни хорижликлар), Италия (650 нафар) ва Эрон (245 нафар) тўғри келмоқда.\nШунингдек, қатор мамлакатларда ўнлаб, бир неча ўнлаб коронавирус беморлари аниқланган: Сингапур, Гонконг, США, Кувайт, Таиланд, Франция, Баҳрайн, Тайвань, Австралия, Малайзия, Германия, Вьетнам, Буюк Британия, БАА, Канада ва Испания.\nРоссиянинг Қозон шаҳридаги касалхоналардан бирига эса уч нафар бемор ётқизилган — уларнинг барчаси «Diamond Princess» кемаси йўловчилари бўлиб, карантин пайти касалликни юқтириб олишган.\nталаба Эрон Беларусь Озарбайжон коронавирус


Кредит таътиллари бўйича билишингиз лозим бўлган қоидалар — Review.uz\nБиринчи гуруҳ банклар тақдим этаётган кредит таътилидан фойдаланишда мижозларнинг мурожаати шарт эмас. Фақат карантин тугаганидан кейин банкга бориб шартномаларга тегишли ўзгартириш киритишингиз лозим бўлади.\nИккинчи гуруҳ банкларга эса электрон мурожаат қилиш орқали (банкларнинг сайтларида кўрсатилган) кредит каникулини олишингиз мумкин. Бу ҳақда Bankir va Mijozlar телеграм канали маълумот бермоқда.\nКредит каникулларидан фойдаланиш ихтиёрий. Агар сиз кредитларни тўлашда давом этишни хоҳласангиз, банк қаршилик қилмайди.\nКредит таътилидан фойдаланишда кредитга фоиз ҳисоблаш тўхтатилмайди.\nИмтиёзли давр ичида фоизлар ўз вақтида тўланмагани учун жарима ва пенялар ҳисобланмайди.\nКредит таътили даврида кредит фоизларини тўламасангиз, таътил тугаганидан кейин уларни бирданига (3 ойлик фоизни битта қилиб) тўлашингизга тўғри келиб қолиши мумкин.\nЧунки банклар фақат асосий қарз учун имтиёз беришмоқда, фоизлар учун эмас.\nТаътилдан фойдаланмоқчи бўлсангиз, кредит олган банкингизни шартларини яхшилаб ўқиб олинг. Тушунмасангиз, иқтисодчилардан сўраб олинг.\nЧунки қайсидир банк кредит учун берилган имтиёзли давр эвазига кредит муддатини чўзмасдан, имтиёзли даврда тўланиши лозим бўлган суммани қолган даврлар учун тенг бўлиб юбормоқда, қайсидир банк маълум бир муддатга бўлиб юборган, баъзилар кредит умумий муддатини чўзишган.\nЗийрак бўлинг. Карантиндан кейинги давр карантиндаги даврдан қимматроққа айланмасин.\nайрим банклар онлайн берилган ва овердрафт кредитлар учун, айримлар ҳатто микроқарз учун имтиёз тақдим этмаган.\nИкки ёки ундан кўп банклардан кредит олганлар, барча банкларнинг таътилидан фойдаланманг. Имтиёзли давр тугаганида энг қийналадиган сиз бўласиз. Барча банкларга бориб ҳужжатларни ўзгартиришингиз ва барча фоизларни бир ой ичида тўлашингизга тўғри келиши мумкин.


Олимлар бир кунда 8 соат ухлаш фойдалилиги ҳақидаги фикрни рад этди » Ўзбекистон янгиликлари – Zamin.uz\nОлимлар бир кунда 8 соат ухлаш фойдалилиги ҳақидаги фикрни рад этди\nАҚШнинг Лос-Анжелес шаҳридаги Калифорния университети олимлари саккиз соатдан ухлаш (қуёш ботганидан ухлаб, тонг отиши билан туриш) қадимий кишиларга хос эмаслиги ва одам организми учун табиий деб ҳисобланмаслигини аниқлади. Бу ҳақда «Корреспондент.net»га асосланиб Daryo.uz хабар бермоқда.\nТадқиқотчилар технологияларнинг ривожланиши урф-одат ва маиший ҳаётига таъсир ўтказмаган туб аҳоли ва қабилалар (Танзания, Боливия, Намибиядаги) биоритмларини тахминан уч йил давомида кузатиш орқали шундай хулосага келган. «Овчи-термачилар» вакиллари кунига 6,5 соат ёки ундан камроқ ухлаши маълум бўлди. Уларда қуёш ботиши билан ухлашга ётиш одати кузатилмади.\nҚоронғи тушгач, одамлар кўпинча таом тайёрлашга киришган, ўзаро тўпланиб, кейинги кун учун вазифа ва режаларни муҳокама қилган. Шунингдек, эксперимент иштирокчиларида кун давомида ухлашга мойиллик ҳам қайд этилмади.\nТадқиқот одамлар замонавий технологиялар туфайли кам ухлаши ҳақидаги стереотипни йўққа чиқарди. Узоқроқ вақт ухлаш одати илмий-техник прогресснинг ривожланиши оқибатида пайдо бўлгани таъкидланди.\n00:08 Олимлар инсон бойиши ирсиятга боғлиқлигини аниқлади


05:00 / 06.03.2017 2584 pdf Ўқиш режими + -\nУмр йўлдош танлаш ҳар бир йигит-қизнинг умридаги энг ҳаёжонли дамлардир. Чунки ўз номи ила бу танловни “умр йўлдош, ёстиқдош ва бир умрлик жуфт танлаш” деб аташади. Мазкур танлов икки ёшнинг ҳаётида ўта муҳим рол ўйнайди. Зотан, ҳар бир инсон ҳаётининг асосий масъулиятли ва шарафли даври унинг оилали бўлган пайтига тўғри келади. Агар мазкур танловда хатоликка йўл қўйилса, бир умр ғам-ташвиш, асаббузарлик, келишмовчилик ва низоларга маҳкум бўлади. Аксинча, агар хатоликка йўл қўйилмаса ва танлов ҳар тарафлама кўнгилдагидек бўлса, шу оилада бир умр тинчлик-хотиржамлик, қут-барака, ўзаро меҳр-муҳаббат таъминланади.\nШунинг учун ҳам ҳар бир халқ, миллат-элат ва дин вакилларининг бу борада ўзларига яраша урф-одатлари ёки қонун-қоидалари бор. Масалан, баъзи миллатларда “Оила қуриш икки ёшнинг шахсий ишидир. Шунинг учун ҳам уларнинг ўзлари хоҳлаганлари билан истагандек оила қурсинлар. Уларнинг бу борада эркинликлари ва ҳурфикрларига ҳеч ким тўсқинлик қилмасин. Яшайдиган икки ёш бўлганидан кейин ўзларининг оилавий ҳаёт йўлларини ҳам ўзлари танласин”, деб икки ёшга мутлоқ эркинлик топшириб қўйилади. Бошқа миллатларда эса “Катталар, яъни ота-оналарнинг айтгани – айтган, дегани – деган бўлиши керак, ёшлар жуфт танлаш ва оила қуриш нима эканлигини қаердан ҳам билади?! Бу борада уларнинг ҳеч қандай тажрибалари йўқ, уларни ўзига ташлаб қўйсанг, нималар қилмайди. Шунинг учун бизнинг урфимизда фақат ота-оналарнинг айтгани эътиборга олинади”, дейилади.\nАлбатта, ушбу икки ҳолатнинг ҳам ўзига яраша маъқул ва номаъқул тарафлари бор. Авваллари инсонлар ўта содда ва оддийгина ҳаёт кечирар эдилар. Ҳозирга келиб эса, ҳар тарафлама ҳаёт мураккаблашиб боряпти. Мазкур жараёндан биз мўмин-мусулмонлар ҳам холи эмасмиз. Олдинлари мўмин-мусулмонларнинг ичида жуфт танлаш борасида ҳеч қандай ихтилоф, келишмовчилик ва ота-она билан фарзандлар ўртасида сен-менга бориш бўлмас эди. Аммо ҳозирга келиб, “оммавий маданият”нинг заҳарли шаббодаси ёш мўмин-мусулмонларнинг ҳам кўксиларини тешиб ўтиб, иймоннинг ўрни бўлмиш қалбларига жароҳат етказдирди. Мазкур салбий ҳолатнинг натижаси ўлароқ, мусулмонларнинг оилаларида ҳам жуфт танлаш борасида ҳар хил муаммолар, мунозара ва тортишувлар, ҳаттоки мутахассислар иштирокида муҳокамалар ҳам бўлиб турибди. Биз эса бу борада доимгидек динимиз кўрсатмаларига амал қилишга даъват этамиз. Чунки динимиз ҳеч қачон бир тарафлама ёки қайсидир шахсларнинг манфаатларини кўзлабгина ҳукм жорий қилмайди. Балки бу борадаги илоҳий таълимотларга эътибор берадиган бўлсак, нафақат ота-онанинг, балки оила қураётган ёшларнинг ҳам ҳақ-ҳуқуқлари поймол қилинмаган ҳолатда мўътадил ва ҳар тарафлама манфаат келтирадиган ҳукмларни жорий қилганлигига гувоҳ бўламиз.\nДемак, шариатимизда жуфт танлашдаги асосий мезон ота-оналарнинг розичилигини олиб, уларнинг дуоларига сазовор бўладиган ишни қилиш ва шу билан бирга ёшларнинг фикру танловларини ҳам эътибордан четда қолдирмасдан уларга-да ихтиёр қилиш ҳуқуқини беришдир. Бунда ота-оналар ва иш бошиларнинг ҳаётий тажрибалари, оилага тегишли бўлган малакалари эътиборидан ўғил ёки қизларига номзодларни таклиф қилиш, улар тўғрисидаги маълумотларни тақдим этиш, ҳар тарафлама нима учун мазкур номзод танланганлиги тўғрисидаги фикрларни уларга баён этиш керак. Ёшлар эса улар тарафидан тақдим этилган номзодлар билан шариат кўрсатмаларига мувофиқ бир марта учрашиб, сўнгра ўз фикрларини изҳор этишлари даркор.\nБу борада ёшлар ўзларича кўча-куйдан ёки яна қаердандир ўзларининг шаҳвоний ҳирсларига берилиб, қандайдир ўткинчи орзу-ҳаваслар оғушида танлаган кишисини ота-онаси олдига етаклаб келиб ёхуд уларнинг номзодини кўрсатиб, шулардан бошқа билан зинҳор оила қурмайман, дейиши мутлақо мумкин эмас. Чунки бунда ота-оналарнинг неча йиллар давомида қилган меҳнатлари, ўз фарзандига кўрсатган меҳр-оқибати, чеккан заҳматлари оёқости бўлади. Ота-онани норози қилиб оила қурганларнинг оқибати қандай бўлиши эса ҳаммамизга маълум. Лекин шу билан бирга ҳар доим ҳам ота-онанинг бу борадаги танловлари тўғри ва ҳақ бўлади, деб ҳам айтиб бўлмайди.\n«Набий соллаллоҳу алайҳи васалламнинг ҳузурларига бир киши келиб: «Ё Расулуллоҳ! Бизнинг бир етим қизимизга икки киши — бир бой ва бир камбағал совчилик қилди. У камбағални истаяпти, биз бойни хоҳлаяпмиз», деди.\nШунда Расулуллоҳ соллаллоҳу алайҳи васаллам: «Севишганлар учун никоҳга ўхшагани кўрилмаган», дедилар» (Имом Ибн Можа ривояти).\nБу ҳадиси шарифда Расулуллоҳ соллаллоҳу алайҳи васаллам етим қизнинг кўнглига қанчалик эътибор берганларига қаранг. Ким бўлишидан қатъий назар, инсоннинг кўнгли бор. Унинг риоясини қилиш керак. Қолаверса, мазкур ҳадиси шарифга кўра, баъзи ота-оналар совчиларнинг бой ёки камбағал эканликларига асосий эътиборларини қаратишлари ҳам мумкин экан. Ота-оналар ҳам инсон. Фарзандим бой-бадавлат хонадонга келин бўлсин, деган орзу-ҳавасга асосий эътиборини қаратиб, унинг иллатларидан кўз юмиб юбориши ҳам мумкин. Шунинг учун бундай пайтларда ёшларнинг танловларига-да эътибор қаратиш фойдадан холи бўлмайди.\n«Бир бокира қиз Набий соллаллоҳу алайҳи васалламнинг ҳузурларига келиб, отаси уни ёқтирмаса ҳам, эрга берганини зикр қилди. Шунда Набий соллаллоҳу алайҳи васаллам ихтиёрни унинг ўзига бердилар» (Имом Абу Довуд ва Имом Аҳмад ривоят қилганлар).\nДемак, саодат асри даврида ҳам баъзи ота-оналар ўз қизларини ҳеч қандай хоҳиш ва истаги билан ҳисоблашмасдан, мажбурлаган ҳолда турмушга бериш ҳолати кузатилган экан. Аммо ўша даврда барча ноўрин ишларнинг тўғри ечимини баён этгувчи зот Пайғамбаримиз соллаллоҳу алайҳи васаллам бундан хабар топишлари биланоқ уни ислоҳ қилиб, қизнинг ихтиёрини ўзига берган эканлар.\nБошқа бир ҳадиси шарифларида эса мазкур маънолар тўғрисидаги шаръий қоидани ҳам баён этганлар.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Маслаҳат сўралмагунча жувон никоҳланмас. Изн олинмагунча бокира никоҳланмас», дедилар. «Эй Аллоҳнинг расули, унинг изни қандай бўлади?» дейишди. «Сукут сақламоғи», дедилар» (Бешовлари ривоят қилишган).\nБошқа бир ривоятда: «Жувон ўз нафсига валийсидан ҳақлироқдир. Бокирадан эса изн сўралади. Унинг изни – сукутидир», дейилган.\n«Унинг изни – сукутидир»дан мақсад совчилар келганида улар кимнинг номидан келганлиги тўғрисидаги маълумотни ўз қизига тўлиқлигича баён этганидан сўнг қиз тарафидан бўладиган сукутдир. Қизлар ўта ҳаёли, иффатли ва уятчан бўлганликлари сабабли ўз истакларини ошкора баён эта олмайдилар. Лекин ақд-никоҳ ўқилаётган пайтда келиннинг сукути эътиборга олинмайди. Балки рози эканлигини очиқ-ойдин изҳор қилиши шарт қилинади. Чунки унинг лафзини куёв ва икки гувоҳ эшитиши шарт.\nБу маълумотларни билган ёшлар ўзларидан кетиб қолмасликлари керак. Яъни ота-оналарининг танловлари, номзодларни тақдим қилишлари, дуо ва розичиликлари ҳеч қачон эътибордан четда қолмаслиги зарур. Мазкур маъноларни қуйидаги ҳадиси шарифдан билиб оламиз.\nОиша розияллоҳу анҳодан ривоят қилинади: «Набий соллаллоҳу алайҳи васаллам: «Қайси аёл ўз валийларининг изнисиз никоҳланса, бас, никоҳи ботилдир», деб уч марта айтдилар».\nБаъзи мазҳаб уламолари ушбу ҳадиси шарифни далил қилиб, валийнинг изнисиз никоҳ ботилдир, дейдилар. Аммо Ҳанафий мазҳабида валийнинг изни никоҳнинг фазилатли, барокатли ва хайрли бўлиши учун лозимдир, лекин никоҳнинг дуруст бўлиши учун шарт эмас, дейилади.\nДемак, ҳар бир оила қураётган ёш ўз оиласидан барака топиб, хайрли ҳаёт кечиришни истаса, албатта, ота-онасининг изни ва дуоси ила оила қуриши шартдир.\nШариат ёш йигит-қизларга умр йўлдош танлаш ҳуқуқини бериш билан бирга бу нозик ишда уларга меҳрибон бўлганлари, ҳаётий тажрибалари мавжудлиги учун ота-она ва уларнинг ўрнини босувчи иш боши билан маслаҳатлашиб иш тутишни тавсия қилади. Шундай экан, ёшлар ўз ҳавои нафсларига берилмай, шариат таълимотлари асосида иш тутсалар, мақсадга мувофиқ бўлади. Акс ҳолда ғарб маданиятига кўр-кўрона тақлид қилаётган баъзи ёшларга ўхшаб: “Яшайдиган менман, демак, жуфтимни ҳам ўзим танлайман, сизларнинг даврларинг ўтган, эскича ўйлайсизлар, сизнинг дунёқарашингиз билан меники умуман тўғри келмайди. Шундай экан, сизлар танлаган жуфт ҳам менга тўғри келмайди. Ўзимнинг ақлим, фаросатим бор. Қолаверса, менинг шахсий ҳаётимга аралашманглар. Мен ўзим синаб, бир неча йиллар давомида бирга бўлган кишим билан бирга оила қураман. Сизларга ўхшаб кўр-кўрона, кимга никоҳлаб қўйса, ўша билан яшаб кетавермайман”, демасдан ота-оналарга “Майли, сизларнинг айтганларингиз бўла қолсин. Бирор номзодни кўрсатсаларингиз, мен ҳам шариатга мувофиқ бир кўрай, агар маъқул келса, рози бўламан. Мабодо, маъқул келмаса, хафа бўлмайсизлар. Яна бошқа номзодларни кўрсатсаларинг, ўшалардан бирортасини танлайман. Лекин мен ўзим кўчадан етаклаб келадиган ва ота-онасига мана шу билан оила қураман, дейдиган фарзанд эмасман. Чунки менга бунақа тарбия бермагансизлар, қолаверса, менинг бу борада ҳеч қандай тажрибам йўқ. Сизларнинг тажрибаларингиз ва дуоларингизга суянаман”, деб айтса, албатта, умридан барака топиб, оилавий бахт-саодатга эришади. Акс ҳолда ўзим истаганимга уйланаман, деб йиллар давомида бир-бирининг пинжига кириб, гўёки дунёда уларчалик бир-бирларини яхши ўрганган жуфтлик йўқдек тасаввур қиладилар-да, оила қурганларидан кейин эса бир неча кунга бормасдан ажрашадилар. Чунки бундай оила қурилишига иймон-эътиқодли ота-оналар ҳеч қачон рози бўлмайдилар.\nАллоҳ таоло барчаларимизнинг жуфт танлашдаги ишларимизга муваффақият бериб, оила қурганларга оилавий бахт-саодат, оила қурмаган ёшларимизга эса бахтиёр оила қуришларини насиб айласин.\n05:00 / 06.03.2017 1774\n05:00 / 06.03.2017 1714\nЭру хотин бирбирлари билан яқинлик қилаётган, жимоъ қилишаётган вақтида устларини чойшаб, кўрпа ёки шунга ўхшаш нарсалар билан ёпиниб олишлари мустаҳабдир. давоми...\n2542 05:00 / 15.02.2017\n2011 05:00 / 14.02.2017\nҲаёли қизларга олқишлар бўлсинДинимиз кўрсатмасига мувофиқ кийинган ҳаёли аёлқизларга нисбатан айрим ҳолатларда қолоқ деган нотўғри назар билан қарайдиган давоми...\n6274 09:02 / 02.02.2018\nХурсандчилик муносабати ила дастурхон ёзиб, таом тортиб ўтказиладиган маросимни валийма дейилади. Ақиқа, никоҳ ва сафардан қайтиш каби муносабатлар ила давоми...\n2015 05:00 / 14.02.2017


Циндаода ШҲТ раҳбарлари саммити бошланди\n17:01 22 Март 2019\n10:47 10.06.2018 (Янгиланган 10:57 10.06.2018) Ҳавола олиш\nЦиндаода ШҲТ саммити (14)\nХитойнинг Циндао шаҳрида Ҳиндстон ва Покистон қўшилганидан кейин ШҲТнинг биринчи саммити бошланди.\nТОШКЕНТ, 10 июн — Sputnik. Хитойнинг Циндао шаҳрида ШҲТ саммити бошланди, деб хабар қилмоқда Ўзбекистон президенти матбуот хизмати.\nСаммит олдидан анъанавий суратга тушиш тадбири бўлиб ўтди. Шундан сўнг ШҲТ раҳбарларининг аввал тор доирада кейин кенг доирадаги мажлислари бўлиб ўтди. Саммитнинг асосий якуний ҳужжати – Циндао декларацияси бўлади.\nЎзбекистон президенти Шавкат Мирзиёев ҳам саммитда нутқ сўзлаб, ШҲТга Хитой раислик даврида амалга оширилган ишлар ҳақида гапирди.\n"Кўркам Циндао шаҳрида ўтаётган ушбу саммит “Шанхай саккизлиги” раҳбарларининг илк учрашуви сифатида тарихда қолади. Бу чуқур маънога эга, чунки айнан “8” рақами хитой халқида омад ва тараққиётни англатади.\nТашкилотимиз қисқа даврда бир ярим миллиард одамга кўпайди, унинг иқтисодий ва интеллектуал салоҳияти салмоқли даражада кенгайди", — деди Шавкат Мирзиёев.\nШунингдек, Мирзиёев Евроосиё қитъаси хавфсизлиги ва барқарор тараққиётини таъминлашда ўрни кучайиб бораётганини таъкидлади. Ҳиндистон ва Покистондек қудратли давлатларнинг ШҲТ фаолиятида тўла ҳуқуқли аъзо сифатида қатнашиши кенг кўламли ҳамкорликни янада ривожлантириш учун янги имкониятлар яратишини қайд этди ва Афғонистон масаласида ҳам тўхталиб ўтди.\n“Афғонистондаги тинчлик – минтақадаги барқарорлик ва тараққиёт омили эканлигини жуда яхши англаймиз. Ишончим комил, “ШҲТ — Афғонистон” мулоқот гуруҳи доирасида биз мазкур мамлакатнинг тинч тараққиётини таъминлашга салмоқли ҳисса қўшишга қодирмиз”, — деди Шавкат Мирзиёев.


«Ниҳол»нинг янги совриндорлари\nЭнг улуғ, энг азиз айём — Мустақиллигимизнинг 26 йиллик шодиёналари арафасида “Ниҳол” мукофотининг ғолиб ҳамда совриндорлари аниқланди. Кеча пойтахтимиздаги “Истиқлол” санъат саройида мазкур мукофотни топшириш маросими ва гала-концерт бўлиб ўтди.\nУнга тегишли вазирлик ҳамда идоралар, ижодий ва жамоат ташкилотларининг вакиллари, санъат ихлосмандлари таклиф қилинди.\nТадбирда таъкидланганидек, мамлакатимизда ёшларни ватанпарварлик, миллий истиқлол ғояларига садоқат руҳида, юксак маънавий фазилатлар соҳиби этиб тарбиялаш мақсадида мусиқа санъатини ривожлантиришга алоҳида эътибор қаратилаётир. Бинобарин, давлатимиз томонидан ёш авлодга кўрсатилаётган улкан ғамхўрликлар туфайли билими, истеъдодини намоён қилиб, Ватан равнақига муносиб ҳисса қўшиш истагидаги ўғил-қизлар сафи тобора кенгайиб бораяпти.\n2006 йилдан буён “Ниҳол” мукофотининг саралаш тизими уч босқичда ўтказилмоқда. Бундан кўзланган асосий мақсад мамлакатимизнинг чекка ҳудудларидаги иқтидорларни ҳам қамраб олишдан иборатдир.\nИжодий беллашувнинг туман (шаҳар) саралаш босқичлари 2016 йилнинг октябрь-ноябрь ойларида ўтказилганди. Унда 13 мингдан ортиқ ижодкор йигит-қиз ўз истеъдодини намойиш этди. Энг муносиб деб топилганлар танловнинг республика босқичида мумтоз қўшиқ, мусиқа ижрочилиги, эстрада, опера ижрочилиги, рақс санъати йўналишларида ўз ижодий салоҳиятларини намоён қилдилар.\n...Ҳаяжонли дамлар бошланди. Гулдурос қарсаклар остида “Ниҳол”нинг янги ғолиблари номи эълон қилинди. Йигирма нафар ёш ижрочига диплом ва мукофотлар тантанали тарзда топширилди. Шунингдек, Ўзбекистон Республикаси Маданият вазирлиги ҳамда Миллий телерадиокомпания ҳамкорлигида имзоланган меморандумга биноан, “Ниҳол”нинг янги совриндорлари бир йил мобайнида ўз қўшиқларини телерадиоканалларда эфирга бепул узатиш, аудиостудияларда имтиёзли асосда мусиқа ёзиш имкониятига ҳам эга бўлдилар.\n— Бундай юксак рағбат бизни доимий изланишга, билдирилган катта ишончни оқлашга ундайди, — дейди “Ниҳол” мукофотининг мусиқа ижрочилиги йўналиши совриндори Меҳринигор Абдурашидова. — Кўрсатилаётган улкан эътибор учун жуда миннатдормиз.\nўолибларни тантанали тақдирлаш маросимида санъат усталари ҳамда “Ниҳол” мукофоти совриндорлари ижросида концерт дастури намойиш қилинди.\nТадбирда Ўзбекистон Республикаси Бош вазирининг ўринбосари, республика Хотин-қизлар қўмитаси раиси Т. Нарбаева сўзга чиқди.\nМазкур рукндаги бошқа мақолалар: « Барака ёғилган боғу бўстонга\tЭзгуликка чорловчи оҳанглар »


Курси - инсоннинг дўсти (агар у электрли бўлмаса) | www.ziyouz.uz\nБош саҳифа Илм ва фанТехнологияКурси — инсоннинг дўсти (агар у электрли бўлмаса)\n115 йил илгари, яъни 1890 йилнинг 16 августида Оберн қамоқхоналарининг бирида жаҳонда илк бор ўлим жазосига маҳкум этилганларнинг инсоний ҳуқуқ даври эшикларини очиб берган электр стули фойдаланишга топширилган эди. Ва бу стул ҳам худди «Кока-кола» ёки «Ход-дог» каби Америка рамзларидан бирига айланди.\n7 август куни эса Обернда ана шу ўлим курсисида Уилям Кеммлер номли олий жазога маҳкум қилинган маҳбусни қатл этишди. Бу ҳодиса АҚШда биринчи янгилик ўрнига чиқиб кетади. Газеталар тинимсиз қатл маросимида иштирок этган мухбирларнинг ҳисоботларини чоп этарди; эринмасдан жаллоднинг сўзларидан қуйидагича кўчирмалар келтирардилар: «У ҳеч қандай оғриқ сезмай жон берди!» — ва шу билан биргаликда барча америкаликларни улар инсонпарварлик ва ҳар қандай шафқатсизликдан холи бўлган қатл туфайли бутун дунёда яна биринчиликни олганлари билан қутларди. Ўшанда бу — қатл этишга доир инсонпарварлик ҳаракатларининг бор-йўғи бошланишигина эканлигини балки ҳеч ким билмасди ҳам.\nХИХ аср ўрталарига келиб Америка жамиятининг ўлим жазосига маҳкум этилганларнинг қатл вақтидаги азобларига нисбатан хавотири ошиб бора бошлади. Қўшма Штатлар майдони ва аҳолисининг сони ортгани сайин, қатллар кўрсаткичи ҳам кўпайиб бораётганди. Тажрибали жаллодлар эса таассуфки, бошқа топилмай қолганди. Шу боис газеталарда тез-тез мамлакат қамоқхоналарида тонгда амалга оширилаётган қатллар вақтида содир бўлаётган этни жунжиктирувчи ҳолатлар тўғрисида хабарлар чоп этиб туриларди. Бу хабарлар гоҳ қаэрдадир маҳкум осилиши керак бўлган арқоннинг узилиб кетиши натижасида жазога мустаҳиқ этилган одамнинг дорости люкига қулаб, оёқ-қўллари сингани ҳақида, гоҳ яна бир жойда дор тугунининг секинлик билан тортилиши оқибатида маҳкумнинг ўлим олдидан ниҳоятда узоқ вақт азоблангани ҳақида сўзлардилар. Яна бир жойда эса жаллоднинг ҳаракати аниқ ва кескин бўлмаганлиги туфайли маҳкумнинг ўз оғирлигини кўтара олмаслиги натижасида тананинг бошдан узилиб тушиш ҳоллари ҳам бўлиб турарди.\nЗиёли америкаликлар — врачлар, юрист, ўқитувчи, ёзувчилар тез-тез қатлнинг осиш тури конституцияга зидлиги, жоҳилона ва ноинсонийлиги муаммосини кўтариб чиқа бошладилар.\nБироқ 1881 йилга келиб америкаликларда умид уйғонди. Ню-Ёрк штатининг Баффало шаҳрида яшовчи Алберт Саутвик исмли бир дантист ўртоғи сенатор Давид Макмилланга ўзи гувоҳи бўлган бир воқеани айтиб беради. Гап шундаки, қандайдир бир пиёниста тасодифан очиқ қолган электр симига тегиб кетади ва шу ондаёқ, таъбир жоиз бўлса, ҳаттоки ҳеч қандай оғриқни ҳам ҳис этмай жон беради. Сенатор Макмиллан эса бу ҳодиса ҳақида Ню-Ёрк штатининг губернатори Девид Хиллга сўзлаб беради. Ўз навбатида Хилл штатнинг қонун чиқарувчи йиғинига мазкур масалани кўриб чиқиш, электр токи дорга осиш усулини алиштира олиши мумкинлигини ўйлаб кўришни таклиф этади. Бу муаммо балким шу тарзда муаммолигича қолиб кетаверармиди, агар Томас Алва Эдисон бўлмаганида.\n1886 йилда Ню-Ёрк штатида махсус комиссия тузилиб, ўлим жазосини инсонпарварлаштирувчи қонун қабул қилинди. Шунда махсус комиссия Томас Эдисонга ушбу савол билан мурожаат этади. Даставвал Эдисон уларнинг бу таклифини қабул қилмайди. У охир-оқибат ўлим жазосига инсон сифатида ҳаттоки энг манфур жиноятчилар учун бўлса ҳам, улар қонунан шунга лойиқ кўрилса ҳам, яратажак ихтироси ажал қуроли бўлишини сира истамасди. Аммо кўп ўтмай у комиссия аъзолари кўмагида ўзининг азалий рақиби бўлмиш Жорж Вестингауз билан курашишга қарор қилади.\nАйтиб ўтиш жоизки, ушбу воқеалар бўлиб ўтаётган вақтдан бир неча йил илгари Эдисоннинг мавжуд монополиясига ҳеч қандай хавф-хатар қутқу солмаганди. Унинг ток генераторидан бутун мамлакат фойдаланар ва шу билан бирга унинг иши учун ниҳоятда зарур ҳисобланган миснинг нархи, борган сари ошарди. Бироқ 1880 йилларга келиб вазият ўзгаради. Бозорларда ўзгарувчан токни генератсияловчи Вестингауз машиналари пайдо бўлди. Улар мис камлиги учун арзон, бунинг устига бир жойдан иккинчисига ўтказиш қулай эди. Рақобатчиси устидан ғалаба қозониш учун Эдисон уни доғда қолдириш фикрида тўхталади.\n1887 йилда эса Эдисоннинг «Огоҳлантириш» номли рисоласи дунёга келади. У ерда Эдисон «ўзининг» доимий токини Вестингаузнинг ўзгарувчан токи билан солиштириб, унинг токи ўлдириш хавфи нисбатини келтиришини исботлашга уринади. Буни фақатгина амалиётда кўрсатишгина қолади. Ва Эдисон губернаторлик комиссиясига ўз таклифларини бера бошлади. Унинг кўрсатмаларига мувофиқ тарзда 1888 йилда Ню-Ёрк қонун чиқарувчи йиғини «электр қатл» тўғрисидаги янги қонунни ишлаб чиқди. Бу қонун Ню-Ёрк суд медитсина жамиятига 1889 йилнинг 1 январига қадар тақдим этилиши белгилаб қўйилди ва ушбу қоннунинг кучга киришига қадар янги усулларини татбиқ этишга доир тавсияларни тақдим қилиш ҳам кўзда тутилди.\nЭдисон кашфиётни амалга ошириш учун ўзига ёрдамчиликка Гаролд Браун исмли муҳандисни олади. Тажрибалар лабораторияда бошланмасиданоқ барҳам топишига сал қолади. Гап шундаки, Жорж Вестингауз Брауннинг тажрибалари учун ўз генераторини сотишни рад этади. Бироқ охир-оқибат муҳандис ундан иккита генераторни сотиб олишга муваффақ бўлади ва шу заҳотиёқ тажрибасини бошлаб юборади.\nҚисқа вақт давомида Вестингаузнинг ўзгарувчан токи ёрдамида Эдисон тажрибахонасида ўнлаб ит ва мушуклар, бузоқчалар, иккита от ва ҳаттоки битта фил жонидан жудо қилинади. Деярли ҳамма тажрибалар журналистлар иштирокида ўтказилгани учун ҳар куни бу жараённинг миридан-сиригача газеталарда чоп этиб бориларди. Мазкур ҳисоботларнинг барчаси ижобий эди. «Ўзгарувчан ток сўзсиз жаллодни ишсиз қолдиради», — деб ёзарди ўша пайтда Тҳе Неw Ёрк Тимес.\n1888 йил охирида Браун штат комиссиясига ўзининг якуний ҳисоботини тақдим этади. Унда ўзгарувчан токнинг оғриқсиз ва юқори таъсирчанликка эга эканлиги билан бир қаторда ўлдириш услуби ҳам келтирилганди. Даставвал, маҳкумни сув тўлдирилган ванна ёки столга ётқизиш тахмин қилинганди. Бироқ Браун ҳаммасидан ҳам кўра жиноятчини тирсакли ёғоч стулга ўтказиш қулай бўлишини айтади. Ва ҳаттоки шундай стулнинг лойиҳасини ҳам тайёрлайди.\n1889 йилнинг 1 январида биринчи электр стул тайёр бўлди. Бироқ шу ерда ҳам Вестингаузнинг қаршилиги юзага чиқади. Унинг компанияси Ню-Ёрк қамоқхоналари бошқармасининг мазкур ускунани ўрнатиш ҳақидаги топшириғини кескин рад этади. Шунга қарамай, Браун ва Эдисон ёлланган шахс орқали 7 минг долларга учта генераторни сотиб олиб, қамоқхона бошқармасига юборишнинг уддасидан чиқишади.\nУ дунёдан қайтган\n1889 йилда қўшнисининг сигирлар подасини заҳарлаб, қириб юборган Жозеф Шапло деган бир кимса ўлим жазосига мустаҳиқ этилган эди.\nСудянинг қарорига мувофиқ айнан шу одам электр стулида қатл этиладиган дунёдаги биринчи одам бўлиши керак эди. Бироқ ҳал қилувчи судда Шаплога берилган олий ҳукм умрбод қамоқ жазоси билан алмаштирилади. Ҳеч кимга маълум бўлмаган фермерни жон-жаҳди билан ҳимоя қилган энг зўр оқловчиларга Жорж Вестингауз ҳотамтойлик билан меҳнат ҳақи тўлаб турганди. Натижада адвокатлар қози калонларни бор-йўғи бир нечта молни ўлдиргани учун одамзотни қатл этиш мумкин эмаслигига ишонтира оладилар. Аммо Вестингаузнинг бу ғалабаси вақтинчалик эканлигини кўпчилик англамади ҳам.\nЎша йилнинг ўзидаёқ маъшуқасини ваҳшийларча ўлдирган Уилям Кеммлер суд олдида қора курсини эгаллайди. Табиийки, унга ўлим жазоси берилади. Кеммлернинг ҳимояси учун ҳам Вестингауз бир неча ўн минг долларни сарфлаб юборади. Бироқ бу гал ютқазади. Кеммлер ўз гуноҳини бўйнига олади, жазонинг адолатсизлигига қарши қўйилган далиллар эса иш бермайди. Ахийри адвокатлар Вестингауз номидан алам билан электр курсида қатл этиш — ваҳшиёна ва ноинсоний жазо эканлигини баён эта бошлайдилар. Бироқ электр курсининг афзалликлари тўғрисидаги юзлаб мақолаларни ўқиб чиққан судяларни бунга ишонтириб бўлмайди. Бундан ташқари мазкур жараёнда электр соҳасидаги машҳур тадқиқотчилар Томас Эдисон ва Гаролд Браунлар ҳам иштирок этаётганди-да.\nШундай қилиб Уилям Кеммлернинг қатли 1890 йилнинг 6 август санасига белгиланади.\n6 август саҳарида Уилям Кеммлер ёғоч курсига ўтирғизилади, қўл ва оёқлари чандилиб, уларга бир нечта электродлар ёпиштириб чиқилади ва бошига қора қалпоқ кийгизишади.\nЭдвин Девис исмли жаллод, дарвоқе эндиликда уни «штатнинг электриги» деб аташарди (чунки Десвиснинг шахсан ўзи курсини ясаган ва тажрибаларда иштирок этган эди) рубилникни ёқиб юборди. Қувват 17 секунд берилгач, рубилник ўчирилади. Бироқ маҳкум ҳамон тирик эди. Кеммлер талвасада яна ўзини ҳар ёнга ура бошлайди, танаси тутаб, хонани куйган эт ҳиди қоплайди. «Кап-катта соғлом эркаклар бу кўринишдан ҳушини йўқотди» — деб ёзди эртаси кун газеталар. Ва бу жараён шу тарзда 70 секунд давом этди. Фақат шундан сўнггина ток ўчирилади ва қатл жараёнида иштирок этаётган врачлар маҳкумнинг жон берганини маълум қиладилар.\nҚатл тўғрисида ҳисобот барча газеталарда босилади. Улардан бири Тҳе Неw Ёрк Тимес бу ҳодисани «осишдан-да баттар даҳшатли спектакл» деб атайди.\nВестингауз ҳам ўз навбатида: «Бундан кўра улар оддий болтадан фойдаланганлари афзал эди» дейди. Бироқ штат вакиллари ва кўпчилик газетачилар мазкур операциянинг сўзсиз муваффақиятини эътироф этишди. Қамоқхона вакилининг гувоҳлик беришича, аслида Кеммлер илк дақиқаларданоқ жон берган бўлиб, токнинг иккинчи карра жўнатилиши фақат «назорат» тарзида бўлган экан.\nБир неча йил ўтиб эса электр курсида қатл этиш АҚШнинг кўпчилик штатларида ўлим жазосига маҳкум қилинганларга қўлланиладиган расмий услубга айланади. Эдисонни ниҳоятда мамнун этган ҳолда, кўпчилик газеталар уни жиноятчиларнинг «вестингаузияси» деб атадилар. Умуман олганда бу ҳол Вестингуазнинг бизнесига жиддий таъсир қилмади ҳам — ҳар ҳолда мижозлар учун унинг генераторлари арзон ва қулайлиги билан муҳим бўлиб қолаверади.\nЭлектр қатлга қаршилар эса барибир бу услубнинг ёвузона эканлиги тўғрисидаги масалани кўтариб қолаверадилар. 1928 йилда газеталарда журналистлар томонидан Снайдернинг қатлини яширинча фотосуратга олган этни жунжиктируви лавҳалар берилди. 1946 йилда эса журналистларга мазкур электр курсисида амалга оширилган қатлдан омон қолган одам билан суҳбатлашиш имконияти ҳам туғилади.\n«Менга гўё лунжим совуқ ерёнғоқ ёғи билан тўлдирилганидек туюлди. Мен бошим ва оёғимда ниҳоятда чидаб бўлмас оғриқни ҳис қилдим. Мушакларим эса шу қадар таранглашдики, назаримда улар мана ҳозир тилка-пора бўлиб кетадигандек эди» — дея ҳикоя қилганди 17 ёшли маҳкум Уилям Френсис. Бир неча йил ўтиб эса, уни барибир қатл этдилар.\nБу ҳодисаларнинг бари америкаликларни ҳаётдан маҳрум этишнинг бундан кўра анчайин янги, инсоний услубларини ўйлаб топишга ундади. Ва бундай усуллар топилди ҳам. Штатлардан бирида электр стули газ камераси билан алмаштирилди. Унда тсионид эритиларди. Бошқаларида эса томирга заҳар жўнатиш, яна бирида маҳкумларга ўз қатлини ўзи танлаш имкониятини бериш услублари жорий қилинди. Шу тарзда электр курсида қатл этиш ўтмишда қола бошлади. 2004 йилнинг майида эса икки карра қотилликда айбланган маҳбус Жеймс Нил Такернинг қатли амалга оширилди. АҚШдаги кўпчиликнинг фикрича унинг номи ҳам худди Уилям Кеммлер каби электр курсида қатл этилган жиноятчи сифатида тарихда қолишига умид боғлашмоқда. Фақат… энг сўнгги қурбон сифатида.\n← Аввалги Аввалги Уяли телефон тарихи\nКейинги → Кейинги: Иқлим: у қайси томонга ўзгаради?


Давлат идораларига мурожаатлар давлат тилида бўлиши кераклиги ҳақидаги таклиф депутатлар томонидан маъқулланмади — Sof.uz\nДавлат идораларига мурожаатлар давлат тилида бўлиши кераклиги ҳақидаги таклиф депутатлар томонидан маъқулланмади\n28.04 08:54 289 Жамият\n«Миллий тикланиш» ДП фракциясининг давлат идораларига мурожаатлар давлат тилида бўлиши кераклиги ҳақидаги таклифи парламентда қабул қилинмади.\n«Давлат тили тўғрисидаги» қонуннинг янги таҳрири парламентда муҳокама қилинмоқда. «Миллий тикланиш» партияси раҳбари Алишер Қодировнинг маълум қилишича, партия фракциясининг «Давлат идораларига мурожаатлар давлат тилида бўлсин, бошқа тилда бўлса давлат тилига таржимаси илова қилинсин, жавоблар давлат тилида бўлсин», деган таклифи Қонунчилик палатаси вакиллари томонидан қабул қилинмаган.\nОвоз бериш натижаларига кўра, бу таклифни 58 нафар депутат маъқуллаган, 48 вакил қарши чиққан, 12 киши овоз бермаган ва 5 вакил бетараф қолишни афзал билган.\nШу тарзда 65/58 нисбатда бу таклиф қабул қилинмаган.\nЭътиборли жиҳати – қаршиларнинг кўпчилиги ХДП вакилларидир.\n«Бир ҳамкасбимизнинг «бизга ва фарзандларимизга ўзбек тилини ўрганиш қийин, биз ўз тилимизда мурожаат қилишни хоҳлаймиз» деган гапи ҳам ғурурига тегмаган 65та депутат...\nЎзбек тили ожиз... Бу масалага, ўлмасак, 10 йилдан кейин қайтарканмиз. Ҳозирча узр, овозимиз камлик қиляпти», – дея ёзади Алишер Қодиров.\nЭслатиб ўтамиз, бундай фикрлар Алишер Қодиров томонидан илгари ҳам билдирилган.\n«Қонун лойиҳаси муҳокамасида ХДПнинг советча қарашлари ва «Миллий тикланиш»ни азалдан жини суймайдиганлар билан қонунга жиддий эътибор бермаётганларнинг кайфиятлари устуворлик қилмоқда. Ўзбек тили қадрини кўтариш ва унинг устуворлигини таъминлаш учун киритаётган таклифларимиз «қолган миллатларни хафа қилиб қўймаслигимиз керак» ёндашуви билан қабул қилинмай қоладигандек», – дея ёзганди у.


Чоп этилди Oktabr 5, 2019 Интернет луғатиda fikr bildirishni o'chirish\nCache – Кэш ёки кеш (ингл. cache, cacher – «яшириш» сўзидан олинган; [kæʃ] – «кэш» тарзида талаффуз қилинади) – сўралган маълумотни катта эҳтимол билан ўз ичига олувчи ва унга тезкор киришни таъминловчи қидирув буфери. Кэшдаги маълумотга кириш хотирадан ёки масофавий манбадаги маълумотга киришдан кўра тезроқ бўлади, аммо унинг ҳажми асосий манба маълумотларига нисбатан хийла чекланган.\nКэш – фойдаланувчи тармоқдан олган барча ҳужжатларини қайд этиб борадиган компьютер тизими. Ҳужжат қайта сўралганда кэшдаги маълумот чиқиб келади. Энг самарали кэшлаш – ташкилотнинг жами ходимлари интернетдан олган ҳужжатларни прокси сервер томонидан амалга оширилганидир. Бир хил ҳужжатнинг такрорий сўрови бўлса, кэшга кириш фақат трафикни қисқатиришга имкон бериб қолмасдан, мижозга маълумотни тақдим этиш тезлигини ҳам оширади. Прокси-серверда эскилик даражасини аниқлаш учун жуда мураккаб алгоритмдан фойдаланилади. Шунинг учун кўпинча, фойдаланувчи ҳужжатнинг энг сўнгги вариантини олади.\nҲинд океанидаги энг қадимги масжид реставрация қилинади\nИмом Абу Юсуф раҳматуллоҳи алайҳдан машҳур ривоятга кўра сув оби мустаъмал бўлиши учун тўлиқ бир аъзони унга киргизиш шарт қилинади. «Муҳит» китобида шундай дейилган. Битта ёки иккита бармоқни сувга тиқиш билан сув оби мустаъмалга айланмайди, балки сувга кафтни тиқиш билан мустаъмалга айланади. «Зоҳирийя» китобида шундай келтирилган (Фатавойи ҳиндия).\nعن عبدالله بن عباس رضي الله عنهما: أن النبي صلى الله عليه وسلم قال: «أُمِرْتُ أَنْ أَسْجُدَ عَلَى سَبْعَةِ أَعْظُمٍ: الْجَبْهَةِ – وَأَشَارَ بِيَدِهِ عَلَى أَنْفِهِ – وَالْيَدَيْنِ وَالرِّجْلَيْنِ وَأَطْرَافِ الْقَدَمَيْنِ» (رواه الإمام البخاري والإمام مسلم)\n«إِذَا سَجَدَ الْعَبْدُ سَجَدَ مَعَهُ سَبْعَةُ أَطْرَافٍ: وَجْهُهُ وَكَفّاهُ وَرُكْبَتَاهُ وَقَدَمَاهُ» (رواه الإمام مسلم)\nАбдурраҳмон ибн Авф Пайғамбаримиз алайҳиссалом даврларидаги барча ғазотларда иштирок этганлар. Жумладан, “Бадр”, “Уҳуд” ва “Ҳандақ”, “Байъатур ризвон”да қатнашдилар. Аллоҳ таоло «Бадр” ғазоти ва “Байъатур ризвон”да қатнашган саҳобалардан рози бўлгани ва мағфират қилгани ҳақида Қуръони каримда очиқ баён қилган. Пайғамбаримиз алайҳиссалом Табук ғазотида Абдурраҳмон ибн Авфга иқтидо қилиб намоз ўқиганлар.\nАнас ибн Молик розияллоҳу анҳудан ривоят қилинади: “Бир куни Оиша розияллоҳу анҳо уйларидан Мадинадаги шовқинни эшитиб, «Бу қандай шовқин?» деб сўрадилар. Шунда:\n«Абдураҳмон ибн Авфнинг етти юзта туядан иборат карвони Шомдан юкларни олиб келяпти», дейишди. Мадина шаҳри карвон овозидан ларзага келди.\n«Расулуллоҳ соллаллоҳу алайҳи васалламнинг: “Абдураҳмон ибн Авфни жаннатга эмаклаб кираётганини кўрдим”, деганларини эшитганман», дедилар.


16:45 27 Ноябр 2020\n17:42 14.07.2020 Ҳавола олиш\nФранциялик олимлар коронавирусни йўқ қила оладиган сабзавотни аниқладилар. Бу ҳақда Британиянинг The Sun нашри хабар қилди.\nТОШКЕНТ, 14 июл — Sputnik. Франциядаги Монпелье университети тадқиқотчилари коронавирусни ўлдирадиган маҳсулот топишди. Уларнинг фикрига кўра, карам - коронавируснинг янги штаммини ўлдиради. Бу ҳақда Британиянинг The Sun нашри хабар қилди.


Тақирбошлар қурбонларининг кўпчилиги ўзбеклар\nМосква инсон ҳуқуқлари бюроси эксперти Семён Чарний ўзбеклар Россияда ҳалок бўлаётган миллат вакиллари орасида биринчи ўринда туриши, улар рус миллатчилари ва тақирбошлари қурбони бўлаётганини билдирди.\nУнинг сўзларига кўра, Россияда ксенофобия, яъни ўзга миллатларга тоқатсизлик, тақирбошларнинг зулми кундан-кунга кучайиб бормоқда. Бу Россия юзланаётган ва ҳал этилиши қийин бўлган муаммога айланиб бормоқда.\n“Албатта, бу Россия аҳолиси ва ҳукумати олдида турган жиддий муаммо. Аҳоли бир қисмининг ўзга миллатларга тоқатсизлиги бор. Ўтган йили Россияда ксенофобия замирида 250дан ортиқ жиноят содир қилинди. Бу ҳужумлар оқибатида 80 киши ҳалок бўлди ва 325 киши жабрланди”,- дейди “Озодлик” билан суҳбатда Семён Чарний.\nҲуқуқ ҳимоячисининг айтишича, русларнинг ўзлари ҳам ксенофобиядан азият чекмоқда ва ҳалок бўлганларнинг кўпчилиги руслардир. Яъни уларга фарқи йўқ, қарашларига қарши чиққан ҳар қандай миллат вакили ҳужумга учраши мумкин.\n“Руслардан ташқари рўйхат бошида ўзбеклар туради. Кейин арманлар, тожиклар, озарбойжонлар, қирғизлар, лўлилар, корейслар, қабардинликлар кўп ҳалок бўлган”,- дейди Семён Чарний.\nМосквада меҳнат қилаётган ўзбекистонлик Жўрабек тақирбошлар ва рус миллатчилари етказаётган азиятлар ҳақида гапириб: “Бу ерда фанатлар ва тақирбошлар кўп. Уларга ҳеч нарса керак эмас. Уларга сабаб бўлса бўлди. Одамнинг ранги қоралиги, рус тилини яхши билмаслиги сабаблардан баъзилари. Футбол бўладиган пайтларда фанатларга йўлиқиб қолишдан Худо сақласин. Улар кимсан, қаердансан, деб сўраб ҳам ўтирмайди. Ë ишга бораëтган, ë ишдан қайтаëтган вақтларга тўғри келиб қолади. Москванинг ўзида ҳам тоза руснинг ўзи кам. Ҳамма ëқни Чингисхон, Амир Темур лашкарларидек ўзбек, тожик, қирғизлар босиб қолган”,- деди.\nМосквалик инсон ҳуқуқлари ҳимоячиси Баҳром Ҳамроевнинг билдиришича, аслида Россия ҳукумати вакиллари ксенофобиянинг олдини олиш ва унга қарши курашиш ҳақида жуда кўп ва хўб гапиради. Лекин амалда ҳеч қандай иш қилинмайди.\n“Бунинг сабабини икки ҳолат билан изоҳлаш мумкин,- дейди Баҳром Ҳамроев. – Биринчиси, Россия ҳукумати аъзоларининг жуда кўпчилиги буни хоҳламайди. Агар давлат раҳбарлари сиëсатларини тўғрилаганда бунга қарши чиқиб, буни тўхтатиш мумкин. Лекин аслида Россия жамиятида демократик кучлар давлат бошқарувидан четлатилган”.\nУнинг таъкидлашича, иккинчидан, Россия ҳукуматида бундай кучларни қўллаб-қувватловчи раҳбарлар борлиги ҳам ксенофобияга қарши кураш фойдасиз эканидан далолат беради.


Қирғизистон парламенти Садир Жапаровни Бош вазир этиб сайлади\nЖўқорғи Кенгес навбатдаги мажлисида Садир Жапаров ҳукуматининг дастури, тузилиши ва таркибини тасдиқлади.\nДепутатлар олдида нутқ сўзлаган Садир Жапаров янги ҳукумат дастурини кейинроқ Жўқорғи Кенгесга тақдим этишини айтди. У ҳали ҳам аввалги ҳукумат дастурини таништираётганини таъкидлади. Дастур тузилиши ҳам ўзгаришсиз қолди. Аммо вазирлар кабинетининг таркиби деярли тўлиқ янгиланди.\nҲукумат таркиби: Бош вазирнинг биринчи ўринбосари — Артем Новиков; Бош вазир ўринбосари — Равшан Собиров; Бош вазир ўринбосари — Мақсат Мамитканов; Бош вазир ўринбосари — Аида Исмоилова; Ташқи ишлар вазири — Руслан Казакбаев; Адлия вазири — Марат Жаманқулов; Ички ишлар вазири — Улан Ниёзбеков; Молия вазири — Кйялбек Мукашев; Иқтисодиёт вазири — Санжар Муканбетов; Қишлоқ хўжалиги, озиқ-овқат саноати ва мелиорация вазири — Эркинбек Чодуев; Транспорт ва йўллар вазири — Бақит Бердалиев; Фавқулодда вазиятлар вазири — Бообек Ажикеэв; Таълим ва фан вазири — Алмазбек Бейшеналиев; Соғлиқни сақлаш вазири — Алймкадйр Беишеналиев; Маданият, ахборот ва туризм вазири — Нуржигит Қодирбеков; Меҳнат ва ижтимоий ривожланиш вазири — Улукбек Қўчқоров; вазир даражасига эга бўлган ҳукумат аппарати раҳбари — Бақит Аманбаев; Саноат, энергетика ва ер ости бойликларидан фойдаланиш давлат қўмитаси раиси — Жйргалбек Соғинбоев; Ахборот технологиялари ва коммуникацияларини ривожлантириш давлат қўмитаси раиси — Олтинбек Исмоилов.\nАввалроқ Садир Япаров буйруқ имзолаган бўлиб, унга кўра Соғинбек Абдилдаев иқтисодий жиноятчиликка қарши кураш бўйича давлат хизмати (молия полицияси) раиси, Аскат Эгембердиев эса Жазони ижро этиш давлат хизмати раиси этиб тайинланди. Олтинбек Торутаев Давлат божхона хизмати раиси лавозимидан озод этилди, Элнура Мамбетжунушева янги раҳбар этиб тайинланди. Ҳукумат матбуот хизмати хабарига кўра, қарор Матраимовлар оиласининг «фарзандларини» божхона органларида ишлашдан четлаштириш ва улар томонидан ўрнатилган коррупция схемаларини йўқ қилиш мақсадида қабул қилинган.\nЖўқорғи Кенгеснинг қарорлари президент девонига юборилади. Ҳукумат давлат раҳбари томонидан тегишли фармон имзолангандан кейин тайинланган ҳисобланади.\n14 октябрь куни эрталаб Қирғизистон Республикаси Президенти Сооронбай Жээнбеков янги сайланган Жўқорғи Кенгес спикери Канат Исаевга хат билан мурожаат қилгани маълум бўлди. Унда айтилишича, 10 октябрь куни Бош вазир номзоди Содир Жапаров томонидан таклиф қилинган Жўқорғи Кенгеснинг дастурини тасдиқлаш, ҳукумат тузилиши ва таркибини белгилаш тўғрисидаги қарорлари президент аппарати томонидан қонунлар бузилганлиги сабабли парламентга қайтарилган. Жээнбеков ушбу масалани Жўқорғу Кенгеснинг навбатдаги мажлисида белгиланган тартибда кўриб чиқишни таклиф қилди.\nЭслатиб ўтамиз, 10 октябрь куни депутатлар навбатдан ташқари йиғилишга йиғилиб, Садир Жапаров ҳукуматининг дастури, таркиби ва тузилишини тасдиқладилар. Бироқ, шундан сўнг дарҳол баъзи депутатлар, сиёсатчилар ва ҳуқуқшунослар йиғилишда кворум йўқлиги, шу сабабли қарор ноқонуний эканлигини айтишди. Ўз навбатида, Жапаровнинг тарафи унинг қонуний равишда сайланганлигини таъкидлашди. Вице-спикер Мирлан Бакиров ҳукумат дастури, таркиби ва тузилишини тасдиқлаш тўғрисида фармон имзолади ва Президент девонига юборди. Аммо Сооронбай Жээнбеков тайинлаш тўғрисидаги фармонга имзо чекмади ва йиғилишда кворум йўқлигини ҳисобга олиб, ҳужжатларни Жўқорғи Кенгесга қайтариб берди.


Президент Каримов ортидан Россия раҳбари Туркманистонга сафарини бошламоқда - BBC O'zbek\nПрезидент Каримов ортидан Россия раҳбари Туркманистонга сафарини бошламоқда\nImage caption Россия Туркманистоннинг газ сиёсатида ўз таъсирини сақлаб қолишни истайди\nЎзбекистон Президенти Ислом Каримовнинг ташрифи якун топиши биланоқ россиялик ҳамкасби Дмитрий Медведев Туркманистонга икки кунлик сафарини бошламоқда.\nЎтган йилги аччиқ-тизиқлар ортидан расмий Ашхобод Россия билан алоқаларини кучайтириш мақсадида эканини айтмоқда.\nХабарларга кўра, яна туркман гази масаласи ўзаро музокаралар кун тартибидан асосий ўринни эгаллайди.\nРоссия яқин-яқингача туркман газининг асосий харидори ҳисобланарди. Айрим ҳисоб-китобларга кўра, 2009 йилнинг апрел ойига қадар Россия Туркманистондан йилига 70 миллиард кубометрга яқин газ сотиб олган.\nСўнгги глобал молиявий инқироз ортидан газга бўлган талабнинг камайиши газ нархининг пасайишига ҳам сабаб бўлган.\nТуркманистон Россияга ўз газини Оврўпо бозоридаги нархда сотишни истайди.\nАйнан газ нархи юзасидан келиб чиққан келишмовчилик ўтган йили икки давлат орасидаги муносабатларга жиддий рахна солганди.\nАлал-оқибат "Газпром" Туркманистон газини Оврўпо нархларида сотиб олишга рози бўлган, аммо жаҳондаги молиявий инқироз сабаб газга талабнинг камайиши ортидан ширкат аввал келишилган ҳажмдаги газни ўзлаштиролмай қолгани айтилганди.\nҲозирга келиб, Россия Туркманистондан сотиб олаётган газ миқдори йилига 10 миллиард кубометрга тушиб қолган.\nБу гал ҳам глобал молиявий инқироздан жиддий зиён кўрган Россия раҳбари сотиб олажак туркман газининг нархи борасида яхшигина савдолашишни кўзламоқда.\nАммо туркман раҳбарига кўра, савдо-иқтисодий ва нефту газ соҳаларидаги ҳамкорлик ҳар икки давлат учун ҳам стратегик аҳамиятга эгадир.\nҲаммаси силлиқ эмас\nРоссия қарийб бир йиллик узилишлар ортидан ўтган йилнинг охирига келибгина газ қувуридаги портлаш сабаб тўхтаб қолган газ экспортини қайта йўлга қўйишга рози бўлганди.\nПрезидент Медведев айнан газ таъминотини қайта йўлга қўйиш учун ўтган йилнинг декабр ойида Туркманистонга сафар қилганди.\nЎтган йилнинг 4 апрел куни "Марказ-4" қувурида содир бўлган портлаш Ашхобод ва Москва ўртасидаги муносабатларнинг совуб кетишига сабаб бўлган эди.\nТуркманистон Президенти ҳодисада Россия томонини айблаганди.\nТуркман расмийлари "Газпром" туркман томонини аввалдан огоҳлантирмаган ҳолда газ ҳажмини камайтиргани ва босимнинг пасайиши натижасида портлаш юзага келганини айтишганди.\nТаҳлилчилар газ қувуридаги портлаш сабаб Туркманистон эгаллаган қатъий мавқеъни расмий Ашхободнинг Ғарбга ишораси сифатида ҳам талқин этишганди.\nҲодисадан кўп ўтмай, туркман раҳбари Туркманистон Оврўпонинг Россияни четлаб ўтувчи "Набукко" қувурига газ етказиб беришга тайёрлигини изҳор қилганди.\nПрезидент Бердимуҳаммедов экспорт йўлларини турфалаштиришни ўзининг газ сиёсатидаги устивор йўналиш, деб эълон қилган.\nЎтган йили Туркманистондан Хитойга узанган газ қувурининг Ўзбекистон ва Қозоғистон қисмларидаги ишлар ниҳоясига етгани ҳам билдирилганди.\nТуркманистон, шунингдек, Эрон билан ҳам салмоқли миқдордаги газ экспорти бўйича келишувларга эришган.\nАммо ҳозирча Туркманистон Россия қувурларига қарам.\nБу Россия президентининг Туркманистонга тўртинчи сафаридир.